Vučić:Slavimo Dan pobede jake, pobedničke Srbije\nVucić je na svečanoj Akademiji povodom obeležavanja sedam decenija od pobede nad fašizmom rekao da mi na Dan pobede slavimo to što su "naši ljudi pobedili nemačku čizmu i ustaški nož i sve druge koji su u nestanku Srba videli rešenje svojih problema".\nSvako drugo tumačenje bilo bi neispravno, poručio je premijer.\nOn je rekao da kada se vidi kroz šta smo prošli i koliko nas je nestalo i kada se vidi da smo još tu i da hoćemo da idemo dalje onda može biti jasno zašto nam je ovaj dan važan.\nPokazali smo da smo, kao i uvek, znali da odaberemo između dobra i zla, rekao je premijer.\nVučić se zahvalio ambasadoru Rusije Aleksandru ÄŒepurinu na divnim rečima, ali se i izvinio na tome što, kako je rekao, neretko zaboravimo, nekad namerno, nekada nenamerno, na najveći doprinos Crvene Armije.\nÄŒast borcima Crvene Armije, čast palim borcima svih drugih savezničkih vojski, rekao je Vučić, na čije su reči okupljeni u Centru Sava Sava centru ustali i aplauzom pozdravili.\nKako je rekao, baš zbog nesebičnosti srpskog naroda, kao ponosni Srbin- antifašista, neće i ne sme da zaboravi da je Stjepan Filipović, koji je pobednički podigao svoje stisnute pesnice ispod vešala u Valjevu bio Hrvat, a njegov brat Šimun odbio da kaže da je Hrvat i da je sa srpskom braćom mirno otišao do gubliišta u Kragujevcu.\nOn je podsetio i da je treći od Filipovića, Nikola, poginuo na Zelengori.\nKada bih zaboravio njih, zaboravio bih i svaku našu žrtvu - Svetozaru Radić, koja je sa 17 godina pod vešalima odbila pomilovanje, uzviknuvši da neće biti izdajnik srpskog naroda, kazao je Vučić.\nOnda bi, nastavio je, zaboravio i Jasenovac i Jadovno i Kragujevac i Kraljevo, kao i sve druge koji su od Beograda i Niša do Jadrana, pali za nešto, kako god da nam se države zovu, nama zajedničko, za slobodu.\n"I baš zato tu slobodu neću da delim na našu i njihovu, i neću da delim naš narod u Srbiji. Srbi su antifašiti - borili su se i uvek će se boriti protiv fašizma", poručio je Vučić.\nKako je rekao, ta izvojevana sloboda i životi pripadaju čitavom svetu - onom koji je nastao na ruševinama pobede nad jednim velikom zlom.\nOn je kazao i da je Evropa u srpskoj istoriji i tradiciji, u našim žrtvama i slobodarskim genima, ali da nije naša obaveza, niti nagrada, kao što ni mi nismo njena kazna.\n"Ona je uvek bila deo nas i mi smo deo nje. Mi smo i deo i celina, deo koji je pokrenuo veliku mašinu i bez kojeg se ne može, celina koja bi bez nas bila prazna, bez osnovnih delova", rekao je Vučić na svečanoj akademiji povodom Dana pobede nad fašizmom.\n"Srbija je pred nama, a ne samo Evropa, Srbija koja hoće da bude prepoznata kao slobodarska i evropska, pre svega svoja i svojih građana", dodao je on.\nKako je istakao, Srbija hoće da gradi sebe i da izgradi druge, da bude velika, da je se niko ne plaši, da bude lider, a ne gospodar, da ništa ne čeka, već da bude željno očekivana.\n"Mi smo danas pred nama i možda prvi put u poslednjih 30-tak godina možemo mirno da se pogledamo, imamo rane i ožiljke, ali su nam oči bistre", istakao je premijer.\nU svom govoru, Vučić se osvrnuo i na to što Srbija nije uvela sankcije Rusiji, rekavši da smo jedini narod u Evropi koji svojim prijateljima, ni pod najtežim pritiscima, nije uveo sankcije.\n"Zato pitanje za nas nije ko smo ni gde pripadamo, pitanje za nas jeste ko i kakvi hoćemo da budemo i upravo danas to i pokazujemo, da smo mali, brojčano mali, ali veliki narod, da smo u Evropi jedini koji našim prijateljima Rusima ni pod najtežim prtisicima nismo uveli sankcije".\nVučić se u 11 časova obraća javnosti 16


Poništena odluka o oslobađanju Dacića - CIN\nPoništena odluka o oslobađanju Dacića\nApelaciono vijeće Odjela II za organizirani kriminal, privredni kriminal i korupciju Suda Bosne i Hercagovine poništilo je u utorak odluku ovog suda o puštanju na slobodu Harisa Zornića (nekada Ljutvije Dacića), Hamde Dacića i Acik Cana.\nSud BiH je prethodno 5. januara odlučio da trojicu optužernih za organizirani kriminal, odnosno za trgovinu drogama i pranje novca pusti iz pritvora uz kauciju u nekretninama od preko milion KM.\nVijeće u obrazloženju odluke navodi da je nastavak pritvora nužan jer ponuđeni iznos jemstva ne garantuje da će Dacići i Can učestvovati u nastavku suđenja. Ocjenjeno je da postoji realna opasnost da bi trojica optuženika mogla pobjeći bez velikih teškoća.\nNaime Vijeće, uz ostalo, navodi da optuženi Haris Zornić i Hamdo Dacić imaju, pored državljanstva BiH, i državljanstvo Crne Gore, te da im ideja bjekstva nije strana. Naime Zornić je i pored položenog jemstva u Njemačkoj, za krivično djelo za koje je procesuiran u toj zemlji, pobjegao u BiH i promijenio ime i prezime. Hamdo Dacić je pobjegao sa izdržavanja kazne u Italiji.\nOptuženi Acik Can je državljanin Turske i Republike Srbije i uopšte ne posjeduje državljanstvo Bosne i Hercegovine. Naime, zemlje čiji su oni državljani ne izručuju svoje državljane, te bi bjekstvom optuženih na njihove teritorije postali nedostupni organima krivičnog gonjenja Bosne i Hercegovine, navodi se u obrazloženju odluke Apelacionog vijeća.\nProces pred Sudom BiH protiv Dacića, Zornića i Cana počeo 21. januara prošle godine. Prema optužnici braća Dacić su organizirali zločinačku organizaciju 1998. godine kojoj je za kratko vrijeme pristupio veliki broj osoba. Oni su angažirali osobe za prevoz, skladištenje, čuvanje i prodaju heroina. Dacići su optuženi da su zajedno sa Canom 28. januara 2002. godine u Sarajevu osnovali preduzeće Majorka, isključivo radi legalizacije miliona zarađenih u kriminalnim poslovima sa drogom. Prema navodima optužnice, preduzeće Majorka Sarajevo podnijelo je u nekoliko navrata BOR banci d.d. Sarajevo zahtjev za dodjelu kredita, u ukupnom iznosu od preko 1.000.000 KM, kao bi prikrili stvarne izvore finansiranja izgradnje hotela Exclusive u sarajevskom prigradskom naselju Rajlovac. Ova trojka sumnjiči se za pranje između 5 i 6 miliona KM zarađenih od trgovine drogom.


lavne šume su najugroženiji ekosistemi Evrope\nfoto: Facebook WWF Adria-Srbija\nNavedeno je da je centralni element kampanje kitnjasta drvena stolica s naglašenim figurativnim prikazima delova tela onih životinja koje su ugrožene zvog krčenja šuma. Objašnjeno je da sredinom naslona i sedišta protiče krivudav tok reke Tise, a noge i rukohvati prikazuju posečene trupce autohtonih vrsta drveća.\nKampanja se temelji na podacima iz teksta „Zarada drvne industrije ispred prirodnih plavnih šuma“ novinarke Mine Delić, polaznice novinarske škole Centra za istraživačko novinarstvo Srbije (CINS). Saradnja sa CINS-om i ova kampanja deo su projekta „Da nam klima štima“, koji WWF u Srbiji sprovodi uz podršku Vlade Švedske. Podrškom CINS-ovoj školi, WWF je podržao istraživačko novinarstvo u oblasti zaštite prirode i klimatskih promena.\nCINS, Najskuplja stolica na svetu, Tisa, WWF, Zelena Srbija, životna sredina


Odluka albanskog parlamenta važna za istragu – Nadlanu.com\nOdluka albanskog parlamenta važna za istragu\nnadlanu Objavljeno 15. maja 2012. / 11:54:28 0\nBRISEL, 15. maja 2012. (Beta) – Usvajanje zakona o saradnji albanskih državnih organa sa istražiteljima Euleksa koji rade na slučaju trgovine organima predstavlja korak napred u tom poslu i omogućava punu istragu navoda specijalnog izvestioca Saveta Evrope Dika Martija, ocenio je u utorak portparol Euleksovog istražnog tima Juri Las (Laas).\n“Donošenje zakona je posebno značajno, jer će omogućiti samostalno sprovodjenje istražnih aktivnosti na albanskoj teritoriji, gde se, kako izvestilac Saveta Europe Dik Marti veruje, desila većina navodnih zločina”, rekao je Las za agenciju Beta.\nParlament Albanije usvojio je taj zakon prošle nedelje. Marti je u svom izveštaju naveo da su pripadnici Oslobodilačke vojske Kosova trgovali organima otetih kosovskih Srba. Žrtve su, prema izveštaju, vodjene u takozvanu “žutu kuću” na severu Albanije, gde su im vadjeni organi. Marti je je premijera Kosova Hašima Tačija naveo kao vrh organizovanog kriminala na Kosovu.\nLas je ocenio da se odlukom albanskog parlamenta “ojačava istražni tim EU i njegova sposobnost za obavljanje pune objektivne i nezavisne istrage ratnog zločina i organizovanog kriminala”, odnosno navodi sadržani u izveštaju Dika Martija iz januara 2011. godine.


Cvetanović posetio kompaniju TeraSteel koja je među prvima donirala milion dinara za Covid bolnicu – Info Centar Juga\nCvetanović posetio kompaniju TeraSteel koja je među prvima donirala milion dinara za Covid bolnicu\nGradonačelnik Leskovca dr Goran Cvetanović danas je sa svojim saradnicima posetio kompaniju TeraSteel, koja je među prvima na donatorski račun grada Leskovca uplatila milion dinara namenjenih Covid bolnici i leskovačkom Domu zdravlja.\n„U najtežem trenutku pokazali ste solidarnost, društvenu odgovornost, vrednosti koje su nam sada i te kako potrebne i ovakva poslovna politika i ostali poslodavci u našem gradu treba da posluže kao uzor. Teraplast grupa ima tradiciju dužu od 120 godina. Ova ozbiljna kompanija je na Dan grada 11. oktobra 2017. godine svečano otvorila svoj prvi pogon za proizvodnju senvič-panela. Njihov razvojni put u Leskovcu je najbolji pokazatelj povoljne poslovne klime što dokazuje i sertifikat NALED-a koji smo prvi dobili po četvrti put u Srbiji i regionu. Na javnoj aukciji sa 4,2 miliona evra ova firma je kupila nekadašnji Interlemind i uložila 2 miliona evra u adaptaciju prostora i još 3 miliona u obrtni kapital. Nakon godinu dana Terastil je investirao dodatnih 2 miliona evra u proširenje svojih kapaciteta i tada je udvostručen broj radnika, pa sada upošljava 75 ljudi. U ovu proizvodnu halu površine 8.000 m2, u koju je ako sakupite sve cifre uloženo oko 11 miliona evra. U njoj postoji velika fizička distanca među radnicima tako da se i za vreme vanrednog stanja radilo u tri smene uz maksimalno poštovanje propisanih mera, na čemu vam se u ime grada zahvaljujem“ – kazao je gradonačelnik Leskovca.\nGeneralni direktor kompanije TeraSteel u Leskovcu, Zoran Cvijović zahvalio se gradonačelniku na brizi i ponuđenoj pomoći u vreme epidemije. On je rekao da je ova kompanija preduzela sve neophodne mere kako bi sačuvali svoje radnike a mnogi su radili i od kuće. Radnici iz Leskovca, koji su uredno i na vreme dobili dozvole u vreme vanrednog stanja, radili su u tri smene.\n„Sa ponosom mogu da kažem da smo u prvoj godini napravili milion kvadrata panela, što je bio rekord, a što Interlemind nije napravio u svojih pet godina. U drugoj godini smo napravili 1,6 miliona kvadrata panela a već ove godine idemo na dva miliona. Naglasio bih da je 60 posto naših panela namenjeno izvozu i da je transportni saobraćaj sve vreme funkcionisao normalno, te smo blagovremeno otpremali naše proizvode. Što se donacije tiče, mi smo društveno odgovorna firma, i kao deo grada odlučili smo da pomognemo“ – istakao je Cvijović.\nU Donjem Krajincu danas završeni radovi na izgradnji atmosferske kanalizacije i asfaltiran put ka isturenom odeljenju Osnovne školi „Radoje Domanović“ i\nMiloš Biković i „Barbosa“ uručili nagrade za dvojicu najzaslužnijih boraca protiv korona virusa u Leskovcu\nPredsednik opštine Medveđa uputio čestitku povodom slave Sveti Nikola\nJablanički okrug Jug Srbije Medveđa Politika Sijarinska banja Vesti\nMEDVEĐA: Arsić održao sastanak sa predstavnicima mesnih zajednica i političkih partija – Tema projekcija budžeta za 2019. godinu\n„Rekreativna vožnja bicikala“ u Bojniku 28. juna


12/04/2018 19:00 Pročitaj\nŠešelj se ne kaje jer njegova politika i dalje vlada\n11/04/2018 18:10 Pročitaj\nDanašnja presuda dr Vojislavu Šešelju konačni je sud o zločinačkoj politici koja je u Srbiji vođena devedesetih godina prošlog veka i koja je ovaj prostor odvela u užas etničke i verske mržnje, bratoubilačkih ratova i zločina.\n11/04/2018 18:01 Pročitaj\n07/04/2018 11:55 Pročitaj\nOpozicija će u Nišu nastaviti zajedničku borbu za očuvanje i razvoj niškog aerodroma svim demokratskim sredstvima.\n05/04/2018 14:34 Pročitaj\nU maniru svojih stranačkih kolega, Branislav Nedimović, ministar poljoprivrede, nedavno je obmanuo javnost iznevši podatak da će indijska kompanija „TAFE“, koja je za oko 66 miliona dinara kupila „IMT“ zaposliti 800 ljudi\nJanković dao izjavu u Tužilaštvu povodom pretnji smrću koje dobija\n04/04/2018 13:00 Pročitaj\nPredsednik Pokreta slobodnih građana Saša Janković danas je u Višem javnom tužilaštvu u Beogradu dao izjave u postupcima koje Tužilaštvo po službenoj dužnosti i prijavama vodi zbog pretnji smrću koje Janković dobija.\n03/04/2018 12:00 Pročitaj\nKao što vlast nije uradila ništa kako bi zaštitila Olivera Ivanovića, tako i reakcija na njegovu smrt jasno govori da životi političkih protivnika režimu vrede manje nego pocepana kravata Marka Đurića i njegovo operetsko hapšenje.\n02/04/2018 15:30 Pročitaj\nPovodom svetskog dana svesnosti o autizmu, PSG zahteva od državnih organa da osobama s autizmom vrate ranije mere podrške i još ih povećaju kako bi se postigla njihova puna inkluzija u životu, a ne samo u planovima i strategijama.\nVlada da objasni kako ne zna da upravlja beogradskim aerodromom, a zna niškim\n02/04/2018 15:00 Pročitaj\nPSG od Vlade Republike Srbije i niških vlasti da građanima odgovore kako je moguće da Republika Srbija nije bila sposobna da upravlja beogradskim aerodromom, zbog čega ga je dala na koncesiju, a sposobna je da upravlja niškim i zato ga uzima od Nišlija?\n01/04/2018 14:00 Pročitaj\n31/03/2018 12:30 Pročitaj\nZbog pokušaja otimanja niškog aerodroma, slobodni građani Niša podržavaju današnji protest „Ne damo niški aerodrom!“ najavljen za 17h na Trgu Kralja Milana.


APR: Prošle godine dobitak privrede Srbije 746 milijardi dinara, a gubitak 246 milijardi - Ekonomija - Dnevni list Danas\nPočetna » Ekonomija » APR: Prošle godine dobitak privrede Srbije 746 milijardi dinara, a gubitak 246 milijardi\n0Piše: Beta 16. aprila 2019. 16.02 Izmenjeno: 19. aprila 2019. 04.05\n„Krajem 2018. godine u Srbiji poslovalo 146.675 privrednih društava, a finansijske izveštaje dostavilo je 105.596 društava“, rekla je Stamenković.\nOna je rekla da su profitabilno poslovali skoro svi sektori, osim poljoprivrede, šumarstva i ribarstva koji su imali gubitak od oko milijardu dinara, a najveći pozitivan neto rezultat su ostavrile firme u prerađivačkoj industriji, mada je njihov dobitak od oko 112 milijardi dinara za skoro 22 odsto manji od ostvarenog u 2017. godini.\nPrerađivačku industriju po rezultatu poslovanja, prema njenim rečima, sledi sektor rudarstva zahvaljujući investicijama kineske kompanije Zidjin u RTB Bor.\n„Najveći pad profitabilnosti imala su privredne društva iz sektora snabdevanja električnom energijom i gasom jer je dobitak od 7,4 milijarde znatno manji nego u 2017. godini kada je iznosio oko 32,5 milijardi dinara, a broj zaposlenih je smanjen za 1.006 radnika“, rekla je Stamenković.\n„Javna preduzeća su četvrtu godinu za redom poslovala pozitivno, ali je ukupan dobitak 561 preduzeća nešto više od pet milijardi dinara, a to je tek petina dobiti iz 2017. godine“, rekla je Stamenković.\nUkupan dobitak 20 društava za osiguranje bio je oko devet milijardi dinara, a tri puta veći pozitivan rezultat nego 2017. godine ostavrili su davaoci finansijskog lizinga čiji je dobitak iznosio 1,5 milijardi dinara.\n„U 2018. godini blokiran račun duže od godinu dana imalo je 22.314 pravnih lica, u stečaju i likvidaciji je bilo 5.728, bez otvorenog računa poslovalo je 11.725, a 20.791 pravno lice nije pet godina dostavilo finansijski izveštaj“, rekla je Stamenković.\n„Prošle godine smo podneli oko 40.000 prijava za privredni prestup, sudovi nekoga kazne, neke oslobađaju“, rekla je Stamenković.\nPomoćnik ministra privrede Srbije Dušan Vučković rekao je da je nedavnom izmenom Zakona o privrednim društvima uvedena prinudna likvidacija za privredna društva koja dve godine uzastopno ne podnesu finansijski izveštaj i da očekuje da će za nekoliko godina biti likvidirane sve firme koje imaju samo „ljušturu“.\n„Vlasnici takvih firmi ne trude se da spreče likvidaciju ni na način da podnesu izjavu o neaktivnosti“, rekao je Vučković.\napr, Privredna društva, profit\nAPR predstavio sto „naj“ kompanija u Srbiji


PDP neće podržati kandidate SNSD-a, prilika za smjenu Košarca i Ilića – Fokus.ba\nSada svi imaju prostor za kadrovske promjene i pozivamo ih da iskoriste dobru priliku da djelima, ne riječima pokažu da osuđuju postupke svojih funkcionera, kazao je Grmuša\nPartija demokratskog progresa (PDP) na lokalnim izborima neće podržati kandidate Saveza nezavisnih socijaldemokrata (SNSD) – rekao je danas nakon sjednice Predsjedništva PDP-a generalni sekretar Milko Grmuša.\nOn dodaje da postoje “specifične“ sredine poput Srebrenice i Vukosavlja.\n-Tamo gdje bude postojala politička volja svih srpskih stranaka, PDP će učestvovati u takvim dogovoru – istakao je Grmuša na konferenciji za novinare i najavio da će sarađivati sa drugim opozicionim strankama i organizacijama, prvenstveno sa SDS-om.\nPredsjedništvo PDP-a je, kaže, konstatovalo da je partija organizaciono, kadrovski i politički spremna za predstojeće lokalne izbore.\nIz te stranke pozivaju Vijeće ministara BiH, odnosno vladajuću koaliciju SNSD, SDA i HDZ BiH da obezbijede finansijska sredstva kako bi lokalni izbori mogli da budu održani.\nPredsjedništvo PDP-a je podržalo inicijativu koju su podnijeli poslanici PDP-a u Narodnoj skupštini RS, a kojom se traži osnivanje Anketnog odbora s ciljem sagledavanja činjenica vezanih za javne nabavke u vrijeme trajanja vanrednog stanja i situacije u RS.\nSmatraju da je ostavka ministra sigurnosti BiH Fahrudina Radončića “prilika da koalicioni partneri u Vijeću ministara iskoriste dobar momenat i izglasaju smjenu ministra vanjske trgovine i ekonomskih odnosa Staše Košarca i zamjenika ministra civilnih poslova Siniše Ilića, koji su bili učesnici skandala tokom trajanja pandemije virusa korona“.\n-Sada svi imaju prostor za kadrovske promjene i pozivamo ih da iskoriste dobru priliku da djelima, ne riječima pokažu da osuđuju postupke svojih funkcionera koji su kompromitovali borbu protiv virusa korona – kazao je Grmuša.\nIstakao je da je PDP zabrinut za stanje u privredi nakon virusa korona te da je Predsjedništvo partije donijelo odluku da formira poseban Odbor za privredu.\nPDP: SNSD-u nije stalo do jedinstva, već do jednoumlja sa HDZ-om


pink.rs | Potpisan sporazum između AP Vojvodine i Arhangelske oblasti\nDanas je u Pokrajinskoj vladi potpisan sporazum između Pokrajinske vlade i Vlade Arhangelske oblasti, iz Ruske Federacije, o trgovinsko - ekonomskoj, naučno – tehnološkoj, socijalnoj i humanitarnoj saradnji.\nPrvi put, 180 godina od uspostavljanja diplomatske saradnje između Republike Srbije i Ruske Federacije, potpisan je sporazum između Pokrajinske vlade i neke ruske regije.\n„Želeli smo da pokažemo i potvrdimo prijateljske i bratske veze naša dva naroda i dve regije i ovo je važna politička poruka kojom se mi ponosimo“, rekao je predsednik Mirović i dodao da će Pokrajinska vlada učiniti konkretne korake kako bi građani osetili dobrobit ove saradnje.\nOvim sporazumom, kako je istakao predsednik Mirović, otvara se mogućnost povezivanja privrednih komora, kulturnih institucija i univerziteta.\nPotpisan Sporazum o razvijanju saradnje između AP Vojvodine i kineske provincije Hajnan (FOTO)\nPotpisan Memorandum o namerama za saradnju AP Vojvodine i Nižnjeg Novgoroda (FOTO)


Ugovor o donaciji između Vlade Japana i Udruženja Roma iz Prokuplja - Radio televizija Pančevo\n24. februara 2020. 24. februara 2020. 0367\nUgovor o donaciji za rekonstrukciju Centra za povratnike i lokalno stanovništvo u Prokuplju potpisan je između ambasadora Japana i predsednika Udruženja Roma iz Prokuplja. Potpisivanju u zgradi Vlade Srbije su prisustvovali i potpresednica Vlade Zorana Mihajlović, ambasador Nemačke i gradonačelnik Prokuplja.\nUgovor o donaciji između Vlade Japana i Udruženja Roma iz Prokuplja potpisan je u Vladi Republike Srbije. Donacija vredna šest miliona evra namenjena je za projekat rekonstrukcije Centra za povratnike i lokalno stanovništvo u Prokuplju. Tom prilikom potpredsednica Vlade Srbije dr Zorana Mihajlović istakla je značaj inkluzije Roma i Romkinja.\nProjekat za koji je Vlada Japana obezbedila 51.208 evra, deo je zajedničke inicijative Japana i Nemačke. Cilj je da se oživi rad Centra za povratnike i lokalno stanovništvo u Prokuplju. Predsednik Udruženja Roma iz Prokuplja, kao i gradonačelnik ovog grada, istakli su značaj ovog poduhvata.\nPotpredsednica Vlade izrazila je zahvalnost Japanu i Nemačkoj na podršci u realizaciji ovog, ali i mnogih drugih projekata. Ambasadori ovih zemalja istakli su da će nastaviti podršku projektima inkluzije Roma i drugih zajednica.\nVlada Republike Srbije u saradnji sa lokalnim samoupravama nastaviće sa realizacijom projekata koji za cilj imaju poboljšanje života svih njenih građana.


Bilješke Ambasadora Nelsona: Lideri Hercegovine blokiraju poboljšanje poslovne klime\nAmbasador SAD u BiH Eric Nelson na prvoj konferenciji za novinare, Ambasada SAD u BiH, Sarajevo, 7. mart\nAmbasador Sjedinjenih Američkih Država u BiH Eric Nelson o propasti tvornice Aluminij oglasio se na svom zvaničnom blogu.\n"Dok čitamo novinske naslove o propasti Aluminija Mostar, saosjećamo sa radnicima čiji život zavisi od ove kompanije, radnicima koji su nastojali učiniti da kompanija, uprkos svemu, nastavi raditi. Vlasti kantona i Federacije BiH treba da učine sve što je u njihovoj moći da umanje udar na porodice ovih radnika.", piše ambasador Nelson.\nOn navodi "bolnu istinu" da je Aluminij propadao još od 1997. godine kada je u toj tvornici, poslije rata ponovo pokrenuta proizvodnja.\nNelson piše i da je tvornica koristila prvenstveno političkim strankama a ne radnicima i privredi Hercegovine, te da ona nije prva koju je neki političar doveo do bankrota, te ako se nešto ne promijeni "neće biti ni posljednja".\n"Vrijeme je da Hercegovina i Hercegovci imaju koristi od legitimnog poslovanja. Nažalost, naročitio njihovi lideri i dalje blokiraju reforme i mjere za poboljšanje poslovne klime. Umjesto blokiranja napretka, trebalo bi da igraju vodeću ulogu u smanjivanju doprinosa na rad, povećanju nivoa efikasnosti naplate poreza da bi se smanjila siva ekonomija, u ulaganju u proizvodnju struje, te poduzimanju i drugih koraka koji bi Hercegovinu poveli putem bržeg privrednog rasta.", navodi Ambasador.\nOn se poziva i na podatke Međunarodnom Monetarnog Fonda: "MMF je napravio listu od oko 550 bosanskohercegovačkih preduzeća koja su u vlasništvu države, koja čine više od 20% BDP. Većina ovih kompanija u teškom su finansijskom stanju, sa skoro 70% dugovanja u javnom sektoru za poreze i socijalne doprinose. Za najveći broj njih ne postoji razuman razlog da budu u posjedu vlasti sem da se političkim strankama omogući da ih kontrolišu."\n"LIjek za sve to je", piše Nelson, "potpuna transparentnost u vezi sa finansijskom situacijom i dugom svih preduzeća u državnom vlasništvu, te potpuna depolitizacija uključujući upošljavanje menadžera po osnovu stručnosti, a ne političke pripadnosti."\nU blogu Ambasador Eric Nelson poziva na promptnu akciju poboljšanja poslovne klime u zemlji.\nPotpredsjednica Vlade FBiH o kompaniji Aluminij: Vladi je savjest čista. Firma nema imovine niti za stečaj\nState Department: Korupcija i dalje preovladava u BiH


Vesti online / Vesti / Srbija / VIDEO: Aprilski sneg na Zlatiboru\nVIDEO: Aprilski sneg na Zlatiboru\nDok smo pre samo nekoliko dana nosili kratke rukave i uživali u pravim letnji temperaturama, od nedelje se situacija drastično promenila, a kiša ne prestaje da pada. Temperature su u gotovo svim gradovima prave zimske, a u skladu sa tim, na nekim planinama je vejao i sneg.\nZlatibor se zabeleo usred aprila\nMeteorolozi za utorak predviđaju sveže jutro, ponegde sa slabim prizemnim mrazem. Tokom dana u većem delu pretežno sunčano i malo toplije, samo još ujutru na istoku i jugu oblačno ponegde sa slabom kišom.\nU sredu pre podne pretežno suncano, posle podne na severozapadu naoblačenje, uveče ponegde sa kišom. U četvrtak pretežno sunčano i umereno toplo, a zatim do kraja perioda promenljivo oblačno, toplo, mestimično sa kišom ili pljuskom sa grmljavinom.\nA pogledajte kako je izgledao aprilski sneg na Zlatiboru:


Pozajmice Varaždinske Toplice – Odaberi najbolju ponudu pozajmica Varaždinske Toplice - Brzikrediti24\nNapredak tehnologije omogućio je da se do pozajmica može doći u samo nekoliko klikova. Ukoliko vas zanimaju pozajmice do kojih možete doći uz minimalno gubljenje vremena, bez obimne papirologije i čekanja u redovima, na pravom ste mjestu. Što se tiče pozajmice Varaždinske Toplice, istraživanja Agencije za bankarstvo ukazuju na to da je preko 87% Hrvata koristilo brze, odnosno hitne pozajmice i da je velika većina zadovoljna uslugom.\nIstraživanja Agencije za bankarstvo su takođe pokazala da je od 6.364 stanovnika koji žive u gradu Varaždinske Toplice, više od 90% je kreditno zaduženo, bez obzira na vrstu i namjenu kredita. Mnogi građani grada Varaždinske Toplice su takođe koristili kratkoročne, brze pozajmice i bez obzira na njihovu nepopularnost zbog visoke efektivne kamatne stope, ipak su bili zadovoljni kompletnom uslugom.\nPozajmice Varaždinske Toplice dostupne svima uz par jednostavnih koraka do novca\nBrzi krediti Skradin za sve uzraste – brzo i jednostavno do kredita


Fašistički pozdrav u centru Beograda\nČlanovi LDP / Foto: FoNet/LDP\nDesničarske grupe “Srpski carostavnik” i “Srbska akcija” okupile su se u nedelju u centru Beograda povodom godišnjice smrti nacističkog saradnika Milana Nedića.\nU isto vreme okupila se grupa koja se protivila desničarskom skupu, među kojima su bili predstavnici Demokratske stranke, SDS-a, LDP-a, pokreta Ne davimo Beograd, grupe Marks21, 7 zahteva i Zelene ekološke partije. Ove dve grupe bile su razdvojene kordonom policije, a prilikom verbalnog sukoba desničari su salutirali fašističkim pozdravom, podižući desnu ruku sa otvorenom šakom.\nBalša Božović iz DS-a izjavio je “da neće dozvoliti u 21. veku, nakon svega što se desilo tokom Drugog svetskog rata, nesmetano veličaju one koji su hapsili đake u Kragujevcu i vodili ih na streljanje, koji su hapsili naše sugrađane u Beogradu”.\nĐorđo Žujović iz LDP-a je rekao da “sloboda znači da svako ima prava da se okupi, da izražava svoje mišljenje i da se bori za svoje stavove, osim kada je reč o fašizmu:\n“Beograd nije grad fašizma i to nikada neće biti. Mi imamo dug prema stotinama hiljada žrtava nacizma i fašizma, i u ime tog duga smo se danas i okupili”, rekao je Žujović.\nU Višem sudu u Beogradu vodi se proces u kojem naslednici Nedića traže da se on rehabilituje, iako nikada nije osuđen, s obzirom da je izvršio samoubistvo pre suđenja.\nZahtevom za rehabilitaciju naslednici traže i da im se vrati njegova imovina, kao i da se poništi Uredba Vlade FNRJ, kojom je Milan Nedić proglašen za narodnog neprijatelja i na osnovu koje su mu oduzeta građanska i imovinska prava.\nPoreska uprava objavila spisak najvećih dužnikaProtest opozicije ispred RTS-a


Ana Popović 14. januara u Mikseru! - SvetGitara.comSvetGitara.com\nSvetGitara.com > Događaji > Najave > Ana Popović 14. januara u Mikseru!\nAna Popović 14. januara u Mikseru!\nKraljica bluza se vraća u Beograd. Nakon legendarnog, unapred rasprodatog, koncerta u januaru 2014 i reprize na otvaranju Mikser festivala u junu 2015, ćuvena bluz gitaristkinja, Ana Popović, 14. januara 2017. godine će još jednom obradovati domaću publiku nezaboravnim nastupom u Mikser House-u.\nPrati teme: ana popovic, Cotton Pickers, mikser house\nU nastup Ane Popović uvešće nas Bend Cotton Pickers koji je nastao 2004. godine u Mladenovcu koji pripada grupi koncertno veoma aktivnih sastava. Mnogobrojni samostalni i nastupi na festivalima širom Srbije bili su odlična prilika da bend stekne i opravda reputaciju odličnog live benda.\nPočetak je najavljen za 21h, a ulaznica košta 1500 dinara i može se nabaviti na svim Gigs Tix prodajnim mestima.


Press Online :: Muzeji :: Srpski slikar pred Parižanima na „Evropskoj noći muzeja“\nSrpski slikar pred Parižanima na „Evropskoj noći muzeja“\nSrpski slikar Nemanja Mate Đorđević predstavljaće našu zemlju na manifestaciji ”Evropska noć muzeja”, koja se održava 21. maja širom Evrope, a njegova dela moći će da vide građani Pariza.\nNjegova izložba ”Niktofilija” u Kulturnom centru Srbije u Parizu ušla je u zvaničnu najavu francuskog Ministarstva kulture za „Evropsku noć muzeja“ i tako stala rame uz rame sa izložbom velikog Pola Klea u centru Pompidu.\nIako je prvobitno planirano da izložba mladog srpskog slikara traje do 7. maja, veliki broj posetilaca, ali i interesovanje galerija i stručne javnosti, podstakle su organizatore da Đorđevićevu izložbu produže do kraja maja, kako bi ljubitelji umetnosti imali priliku da se upoznaju sa radovima i autorom, koji već dve godine živi i stvara u svetskoj prestonici kulture.\nO neobično velikom odjeku koji je ta izložba ostvarila, kako su objasnili organizatori izložbe, govori podatak da su od otvaranja, 7. aprila, nekoliko tekstova objavili francuski teoretičari umetnosti i umetnički kritičari, poput , istaknutog francuskog istoričara umetnosti i profesora na Visokom institutu za umetničke delatnosti (IKART) Žan-Luk Šaluma.\nAutor je odlučio da se publici oduži sa nekoliko dodatnih aktivnosti u okviru izložbe, poput druženja sa decom, vođenje kroz izložbu u prisustvu autora, kao i razgovora sa autorom koji će sa Đorđevićem voditi likovni kritičar Janjica Đurić, ćerka velikog jugoslovenskog i francuskog slikara Dade Đurića.\n"Noć muzeja", koja se održava u Srbiji pod pokroviteljstvom Delegacije Evropske unije, predstavlja jedinstven kulturni događaj u više od 120 gradova širom sveta, među kojima je od 2005. godine i Beograd.\nOko 100 događaja očekuje Beograđane i njihove goste u "Noći muzeja" tokom koje će muzeji, galerije, kulturni centri i druge brojne institucije otvoriti svoja vrata od 17 časova pa sve do sat iza ponoći.


Zaštita geografskog porekla za bolji plasman proizvoda - Poljoprivreda plus\nPokrajinski sekreatar za poljoprivredu, vodoprivredu i šumarstvo dr Vuk Radojević prisustvovao je 19. kupusijadi u Futogu i tom prilikom istakao je da zaštićena oznaka geografskog porekla zapravo predstavlja komparativnu prednost naših proizvoda na tržištu, i dodao da je to pravi put ka boljem pozicioniranju naših domaćih proizvoda.\n- Pokrajinski sekretarijat za poljoprivredu izdvaja sredstva za finansiranje troškova za sertifikaciju, za označavanje geografskog porekla. Drago mi je što smo uspeli to da organizujemo sa Gradom Novim Sadom, prošle godine, kada je bila u pitanju begečka šargarepa i ovo jeste, zapravo, prilika da pozovemo sve poljoprivrednike da se udružuju, da označe geografsko poreklo i da na taj način zauzmu bolje pozicije na tržištu, naglasio je Radojević na otvaranju 19. “Kupusijade” u Futogu.\nMinistar poljoprivrede, šumarstva i vodoprivrede Branislav Nedimović najavio je da će se Srbija zalagati da sledeće godine usvoji jedan poseban zakon, koji će nam omogućiti da i u Evropskoj uniji bude zaštićen futoški kiseli kupus.\n- Onako kako se štiti praška šunka, tako i mi treba zaštitimo naš kupus, jer to je naša obaveza prema svim ljudima koji ovde žive i rade, rekao je Nedimović.\nGradonačelnik Novog Sada Miloš Vučević istakao je da i najrazvijenije ekonomske zamlje neguju slične manifestacije, i ističu kao nešto najbolje i što, na kraju, može i te kako da se komercijalno isplati.\nPoslednja izmena 04 Nov, 2018 08:49\nTagovi: geografskog porekla futoški kupus plasman


Ništa od ”Srpske lige”, u Sokobanji bez golova\nNaslovna » Svrljig vesti » Sport » Ništa od ”Srpske lige”, u Sokobanji bez golova\nSudija poništio pogodak Đorđevića u 45′ miutu, te je FK ”Svrljig” u drugom baraž meču sa ”Ozrenom” ponovo odigrao nerešeno, ali ovog puta bez golova.\nU baražu za ”Srpsku ligu Istok” snage su odmerili ”Svrljig” i ekipa ”Ozrena” iz Sokobanje, a utakmice su odigrane u nedelju, 22. juna, u Svrljigu kada je rezultat bio nerešen 2:2 i danas, u Sokobanji, gde je meč završen 0:0.\nDiskutabilna situacija dogodila se na kraju prvog poluvremena kada je napadač plavaca, Vladica Đorđević, sa samo nekoliko metara matirao čuvara mreže ”Ozrena”, ali je njegova radost trajala nekoliko sekundi, odnosno dok pomoćni sudija nije reagovao podizanjem zastavice.\nI pored solidne igre i nekoliko dobrih prilika fudbaleri ”Svrljiga” nisu uspeli da postignu gol.\nDa nevolja bude veća u 55′ minutu isključen je golman ”Svrljiga”, Mario Bizjak, nakon starta van šesnaesterca.\nFK ”Svrljig” nastavilja takmičenje u ”Niškoj zoni” i u narednoj sezoni važiće za favorita za ulazak u viši rang.\nAjte Milane i Boro da nam FK “Svrljig” sledeće sezone bude prvi u Niškoj zoni, nego da se obere bostan kao što je to sinoć uradio grad. Hoću reći da naši fudbaleri dobro nauče lekciju od ove sezone, kako se ne bi opet našli na kraju sa opravdanjem da im je sudija ili neki drugi krivi Stojko kriv za neuspeh prelaska u viši rang takmičenja. Podržimo mi naše dečake da idu u taj klub da igraju fudbal, pa će i neki novi genijalac zablistati i povući ka višem nivou takmičenja. Hajte ljudi da naša deca imaju mesto gde svou energiju mogu da prazne na sportski način. Eto mogli bi da vidimo kako uprava kluba gleda na prijateljske utakmice sa bratskim slovencima, ali i sa timovima iz partnerskih gradova u Italiji i Nemačkoj. Za početak moglo bi se videti sa Slovencima i Italijanima jer su bliži od Nemaca, a umesto ovoh zadnjih da dodju ovi preko puta, u Bugarskoj, iz grada Loma. Šta o tome kažete navijači FK “Svrljig”????.


O nama - ŠTAMPARIJA MILOŠEVIĆ - Digitalna štampa i brendiranje\nMilošević print postoji od 1998. godine i svoju dugotrajnost duguje pre svega svojoj posvećenosti i odgovornosti prema svojim klijentima. Od svog nastanka do danas napredovali smo od malog porodičnog servisa koji je pružao isključivo štamparske usluge do uspešne firme sa prepoznatljivim kvalitetom.\nViše od dve decenije rada u štamparskoj industriji su naša garancija uspeha, a opseg naših delatnosti vremenom se širio, te sada obuhvata kako grafički dizajn i montažu, tako i brendiranje.\n“STUDIO Milošević” “Odgovornost iznad svega” Naš tim zaposlenih svakom poslu pristupa sa jednakom odgovornošću, pa tako zajedno sa modernom opremom koju posedujemo i tradicijom na koju se oslanjamo, čini Milošević print štampariju pouzdanim partnerom u poslu kojim se bavimo. Posebnu pažnju pridajemo profesionalnom odnosu sa klijentima i dobroj poslovnoj komunikaciji, budući da su nam njihove zadovoljene potrebe na prvom mestu. Zahvaljujući dugogodišnjem iskustvu naših zaposlenih, ali i stalnom proširivanju njihovog znanja različitim obukama, Milošević print štamparija planira da zauzme i vodeću poziciju u domenu digitalnog štampanja. Verujemo da ćemo ovaj cilj ostvariti prvenstveno održavanjem i konstantnim poboljšavanjem kvaliteta štampanja, ali isto tako i profesionalnim pristupom poslu, kooperativnošću i razumevanjem potreba i zahteva naših klijenata.


Naslovnica NAJNOVIJE Privreda „Ovako“ piletina na tržištu od preko 300 miliona stanovnika\nSarajevo – Bh. mesna industrija, „Ovako“ potpisala je 19. marta ugovor sa kompanijom „Notion LTD“ o izvozu mesnih proizvoda u sve zemlje Zaljeva i Sjeverne Afrike. Ukupna vrijednost ugovora iznosi 1,2 miliona američkih dolara. Arapski partneri pokazali su najveći interes za „Ovako“ piletinu, koja je ocjenjena kao izuzetno kvalitetna i bez primjesa GMO-a. Pored „Ovako“ piletine koja predstavlja primarni interes inostranih partnera, iskazan je interes i za ostale halal mesne prerađevine industrije „Ovako“.


Osveženi Ford Mondeo predstavljen na Salonu automobila u Briselu - Auto Republika\nNajpodesnija reč kojom bi se mogla opisati restilizacija jeste “suptilno”. Na prednjem kraju vozila je preoblikovan odbojnik, koji sada poseduje niže pozicionirane usisnike vazduha i svetla za maglu, a na taj način je celo čelo Mondea poprimilo više sportski izraz.\nZavisno od specificirane linije opreme, moguće je dobiti i različito dizajniranu rešetku hladnjaka, kao i točkove od lake legure. Za razliku od modela Fusion sedan, koji se nudi u Americi, evropski Mondeo ostaje veran identičnom obliku prednjih svetlosnih grupa, koji je posedovala verzija pre restilizacije.\nZadnji kraj limuzine, hedžbeka i karavana krasi hromirana lajsna koja, po već odomaćenoj ideji u automobilskoj industriji, povezuje dve sekcije zadnjih svetlosnih grupa.\nPromene koje nisu vidljive golim okom, značajno su temeljnije, pa je osveženi Mondeo sada dostupan sa osomostepenom automatskom transmisijom.\nOstale novotarije uključuju uvođenje opcije adaptivnog tempomata sa “stani-kreni” funkcijom i inteligentnim limiterom brzine kretanja koji funkcioniše u sadejstvu sa sistemom za raspoznavanje saobraćajnih znakova. Pored toga, nov je i ekran osetljiv na dodir, dijagonale 8.0 inča, koji je deo novog Sync 3 info-zabavnog sistema, koji nudi i Apple CarPlay i Android Auto opcije konektivnosti.\nNa tržištu Evrope, novi Mondeo karavan će biti dostupan i sa hibridnim pogonskim sklopom koji isporučuje ukupno 138kW snage. Hibrid uključuje dvolitarski benzinac, koji funkcioniše u Atkinsonovom ciklusu, kao i elektromotor koji energiju dobija iz litijum jonske baterije, kapaciteta 1,4 kWh. Ford očekuje da hibridni modeli budu čak polovina prodajnog miksa svih verzija Mondea.\nPored hibrida, u ponudi će se naći i najnoviji Fordov EcoBlue turbodizel motor, zapremine 2.0 litra, koji zamenjuje staru 2.0 TDCi jedinicu, a biće dostupan sa isporukom 110 kW ili 140kW izlazne snage.\ntags: ford Fusion Mondeo premijera Salon automobila u Briselu\nprevious Vladina komisija predlaže ograničenje brzine kretanja na nemačkim autoputevima\nnext Druga mladost za Hyundai Ioniq\nAko ja dobro videh cenovnik za mondeo u SLO ( gde je već dostupan i ovaj FL hibrid ), nakon fejslifta čak i u top izvedbama elementi aktivne bezbednosti kao što su AEB, ACC i „slično“, ostaju samo „opcija“.\nA kada je na NCAP-u testiran (2014.), imao je (za današnje pojmove) veoma smešnu aktivnu bezbednosnu opremu, pri čemu je deo toga na testiranom vozilu čak bilo i opciona oprema.\nDanas da ga pošalju (u serijskoj opremi) na NCAP, prošao bi kao bos po trnju.\nJeep „žali kupce koje je Ford preveslao time što im je prodao Explorer Timberline“


Od januara 2021. važe ovi uslovi za odlazak u penziju: PIO podseća da se ženama cifra povećava - Biznis Telegraf.rs\n25/11/20 | 15:56\nDo kraja 2020. pravo na starosnu penziju mogu ostvariti muškarci sa navršenih 65 godina života, dok žene moraju imati 63 godine\nŽene će od 1. januara 2021. godine u punu starosnu penziju moći da idu sa 63 godine i dva meseca, dok za muškarce starosna granica od 65 godina ostaje nepromenjena.\nDirektor sektora PIO fonda za ostvarivanje prava iz penzijskog i invalidskog osiguranja, Vladimir Stanković, rekao je da u prevremenu penziju i muškarci i žene naredne godine odlaze pod novim uslovima: žene sa 58 godina i četiri meseci života i 39 godina i četiri meseca staža, a muškarci moraju imati najmanje 59 godina i 40 godina staža, poseća RTS.\nDo kraja godine pravo na starosnu penziju mogu ostvariti muškarci sa navršenih 65 godina života i najmanje 15 godina radnog staža, a kada su u pitanju žene - one mogu da ostvare pravo na starosnu penziju ako imaju navršenih 63 godine i najmanje 15 godina staža.\n- Kod prevremene penzije stvari su drugačije. Što se tiče muškaraca, to je 40 godina staža i 58 godina i četiri meseca života, a za žene je potrebno 39 godina staža i 57 godina i četiri meseca života - objašnjava Stanković. Dodaje da su u ukupnom broju podnetih zahteva - prevremene penzije 2019. činile 20 posto, a ove godine 13 posto, što je oko 35.000 zahteva.\nBez obzira na godine života, i muškarci i žene mogu da se penzionišu sa 45 godina radnog staža i u proseku 500 lica godišnje ostvari pravo na penziju na osnovu ovog radnog staža. Građani koji moraju da raskidaju radni odnos, poslednjeg dana ove godine zahtev za ostvarivanje prava na penziju mogu da podnose na šalterima PIO fonda, putem pošte ili elektronskim putem.\n- Mogućnost elektronskog podnošenja zahteva Fond PIO je omogućio ove godine, pre početka epidemije, tako da je za sada oko 7.000 zahteva podneto na ovaj način - kaže Stanković. Prema njegovim rečima, najbolje je, kada se završi neko radno angažovanje kod poslodavca, proveriti šta je evidentirano, odnosno da li je upisan radni staž.\nPreporuka je, kaže, da se pre nego što se ode u penziju, bar dve godine ranije da proveri šta je evidentirano i da se na vreme krene sa prikupljanjem podataka koji su neophodni za rešenje o penziji.\n- Postoji mogućnost, ukoliko je vanbračna zajednica prestala, a sudskom odlukom je potvrđeno izdržavanje, i u tom slučaju ostvariti pravo na penziju - objašnjava direktor sektora PIO fonda za ostvarivanje prava iz penzijskog i invalidskog osiguranja.\nPri tome je neophodno da lice koje aplicira za ostvarivanje prava na porodičnu penziju, ima odgovarajuće godine života. Za žene je 53 godine, za muškarce 58, a za decu najkasnije 26 godina, ukoliko se školuju.\nPenzioner u Crnoj Gori greškom godinama primao 10 puta veću penziju: Mora da vrati 155.000 evra\n1 januar 2021 godine\nNemoj da nam dajete penziju sve prebacite na opštinske bubđžete neka imaju za reprezentaciju\nDzaba pezija od minimalca od 35 hiljada nece biti ni za račune,na kazan državni ima da jedemo


RTS :: Grin i Kari ispisali istoriju\nKošarka Grin i Kari ispisali istoriju\nutorak, 21. maj 2019, 07:25 -> 07:40\nGolden stejt voriorsi ponovo su osvojili Zapadnu konferenciju i plasirali se u veliko finale NBA lige, a najzaslužniji za to bili su Stefen Kari i Drejmond Grin. Njih dvojica su ispisali nove stranice istorije jer su postali prvi saigrači u istoriji koji su na jednoj utakmici plej-ofa upisali tripl-dabl.\n"Ratnici" su deklasirali Portland trejl blejzerse 4-0 u finalnoj seriji, a poslednju utakmicu dobili su rezultatom 119:117 posle produžetka.\nKari je bio najefikasniji pojedinac meča sa 37 poena (7-16 trojke), 13 skokova i 11 asistencija, dok je Grin dodao 18 poena (7-13 iz igre), uhvatio 14 lopti i imao takođe 11 uspešnih dodavanja.\n"Šta?", upitao je Kari kada su mu novinari rekli za rekord.\n"Nikada se to nije desilo?", nije mogao da poveruje najbolji igrač aktuelnog šampiona.\n"Takav učinak je rezultat ovog petogodišnjeg putovanja. Ostvarili smo pobedu, to je važno. Ovo je veliko vreme za nas", dodao je Stef.\nGrin je pogodio jednu trojku iz tri pokušaja, ali ona je bila ključna, kada je na 40 sekundi do kraja produžetka postigao koš za 119:115 i prelomio utakmicu.\n"Uglavnom hoćemo tada da Stef ima loptu, da šutira on ili Klej. Rekao sam mu 'pazi pazi!'. Kada mi je dao loptu šutirao sam i imao sam dobar osećaj. Nisam mnogo šutirao trojki, ali pogodio sam jednu iz ugla i ova je takođe ušla. Uvek je lepo podeliti takve trenutke sa saigračima. Pokazao je to poverenje kroz godine i tada kada mi je dao loptu, ali u nekoliko situacija mi je davao loptu kada ga udvajaju. Rekao bih da to poverenje imamo od 2015. Ako on uzme šut tada niko se neće ljutiti, ali on daje meni loptu u toj situaciji i pomaže i mom samopouzdanju", rekao je Grin.\nNajbolji defanzivac današnjice ponovo je ubacio u "plej-of mod" i jedan je od najzaslužnijih što je Golden stejt izborio peto uzastopno finale konferencije – to je pošlo samo jednom timu za rukom, pre 53 godine.\n"Svi smo posvećeni pobedi, svi koji su deo ove organizacije. Imamo samo jedan cilj i tome težimo bez obzira na poteškoće na tom putu", dodao je Drejmond.\nEkipa Stiva Kera će se za novi NBA prsten boriti sa šampionom Istočne konferencije – u finalu se sastaju Milvoki i Toronto, a trenutni rezultat je 2-1 za Bakse.\nTrinkijeri: Daleko smo bili od savršenog, ali smo imali iks faktor


Saopštenje Saveza za Srbiju u Leskovcu - Dnevnik Juga\nPočetna / GRADOVI / Leskovac / Saopštenje Saveza za Srbiju u Leskovcu\nDnevnik Juga 07/02/2019\tLeskovac, POLITIKA Ostavi komentar\nSavez za Srbiju u Leskovcu izdao je danas saopštenje povodom početka kampanje predsednika Srbije „Budućnost Srbije“.\n-Svedoci smo još jednog marketinškog eksperimenta kojim će režim Aleksandra Vučića pokušati da relativizuje građanske proteste i ohrabri svoje sledbenike, pokretanjem kampanje „Budućnost Srbije“, koristeći sve raspoložive državne resurse, budžet svih građana, sve privatne i državne medije ali i zaposlene u javnom sektoru, čija će radna obaveza biti „spontani“ doček predsednika od mesta do mesta. Za to vreme će se u medijima vrteti spotovi koji satanizuju opoziciju – navodi se u saopštenju.\nLeskovački Savez za Srbiju upozorava da Srbija tone u diktaturu dok „botovi zarađuju duplo veće plate nego radnici u leskovačkim fabrikama“.\n– Savez za Srbiju u Leskovcu, nakon Instagram objavljivanja početka kampanje „Budućnost Srbije“, koja bi trebalo da krene od Grdelice, podseća „počasnog građanina“ Leskovca da prilikom posete Grdelici povede svoje prijatelje, savetnike i govornike na završnim konvencijama, Bila Кlintona, Tonija Blera i Gerharda Šredera, da vide mesto na kome se pre dvadeset godina desio jedan od poslednjih ratnih zločina u dvadesetom veku, kad je raketiran putnički voz od strane NATO-a . I na kraju, neka predstavnici „putujućeg cirkusa“ znaju da nećemo dozvoliti da Srbija i njeni građani postanu „kolateralna šteta“ ove kampanje! – zaključuje se u saopštenju stranaka koje u Leskovcu čine Savez za Srbiju.\nTagoviDS Dveri ls ns Savez za Srbiju\nPrethodni Predstavljanje programa „Evropa za građane i građanke”u Bujanovcu\nSledeći Zdravlje u subotu dočekuje Mladost iz Smederevske Palanke


Udio sive ekonomije u BDP-u BiH 25 posto – Rijec.ba | Tuzlanski internet portal\n16 Decembar, 2018 11:05 PM\nUdio sive ekonomije u BDP-u BiH 25 posto\nBorba protiv sive ekonomije treba biti jedan od prioriteta Bosne i Hercegovine, zbog velikog udjela takvih aktivnosti u privredi zemlje, navedeno je na okruglom stolu “Zajedno protiv sive ekonomije” koji je danas u Sarajevu organizirao Ekonomski fakultet Univerziteta u Sarajevu.\nDekan Ekonomskog fakulteta Kemal Kozarić rekao je da učešće sive ekonomije u BDP-u Bosne i Hercegovine oko 25 posto, te da naša zemlja nije izuzetak kad je ta pojava u pitanju.\nIstakao je da se siva ekonomija najviše manifestuje kroz angažovanje radne snage ‘nacrno’, obavljanje ilegalnih novčanih transakcija, te nelegalni promet roba i usluga.\n– Ako znamo da je BDP Bosne i Hercegovine 29 milijardi KM onda gotovo 10 milijardi KM otpada na sivu ekonomiju – precizirao je Kozarić.\nMinistar vanjske trgovine i ekonomskih odnosa BiH Mirko Šarović naveo je da siva ekonomija negativno utječe na privlačenje stranih investicija i na konkurentnost Bosne i Hercegovine i njene privrede.\nNaglasio je da je borba protiv sive ekonomije bitna i za integracije u Evropsku uniju.\nDirektor Uprave za indirektno oporezivanje BiH Miro Džakula kazao je da je jedna od osnovih zadaće te institucije upravo borba protiv sive ekonomije i svih oblika zloupotreba i neplaćanja.\nNaglasio je da je UIO ključna institucija za fiskalnu stabilnost BiH, kao i da je plaćanje poreza civilizacijsko dostignuće.\nCilj okruglog stola bio je okupiti predstavnike izvršne i zakonodavne vlasti, akademske zajednice, kao i ekonomske eksperte, kako bi bio iniciran konstruktivan dijalog o temi zajedničke borbe protiv sive ekonomije, te elaboriran značaj porezne politike kao izuzetno važnog alata u tim nastojanjima, izvijestila je Fena.


PDP: Zbog SNSD-a i Dodika, bh. ministarstvima rukovode bošnjački, a ne srpski kadrovi - Opcija\nPDP: Zbog SNSD-a i Dodika, bh. ministarstvima rukovode bošnjački, a ne srpski kadrovi\nIz Partije demokratskog progresa osvrnuli su se na političku situaciju na relaciji Bosna i Hercegovina – Republika Srpska. Portparol Anja Petrović kazala je da zbog SNSD-a i Milorada Dodika ministarstvima rukovode bošnjački kadrovi, a ne srpski.\n„Ispravnost odluke PDP-a i SDS-a da se srpski ministri u prethodnom mandatu ne povuku iz Savjeta ministara, što je godinu dana uporno tražio predsjednik SNSD-a, dokazuje stanje u trenutnom, krnjem sazivu ovog tijela“, rekla je Petrović.\n„Godinu dana smo nazivani najpogrdnijim imenima, jer smo odbijali da Savjet ministara ostavimo bez srpskih kadrova i znajući da to neće pomoći formiranju vlasti, nego naprotiv – SDA bi to jedva dočekala“, dodala je Petrovićeva.\nOna tvrdi da je SNSD povlači nepromišljene i neodgovorne poteze:\n„Zbog njihove neodgovornosti i želje da se što prije dočepaju par fotelja, ministar i zamjenik ministra u Savjetu ministara iz Republike Srpske još nisu imenovani, a tim ministarstvima rukovode bošnjački kadrovi kojima se ne žuri da dobiju srpskog ministra i zamjenika. Zbog političke sujete, bezbjednosni sektor je u potpunosti prepušten bošnjačkoj politici – nemamo više ministra bezbjednosti, direktora SIPA-a, nadzora na bezbjednosnim agencijama. Srpski član Predsjedništva BiH, samozvani patriota, smijenio je Srbe iz UO Centralne banke BiH i već osam mjeseci nisu imenovani novi članovi. Sve ovo je pokazatelj da što je više SNSD-a u Sarajevu, manje je Srpske“, istakla je Petrović.


EPS priprema studiju o gradnji solarnih elektrana na svojim objektima i lokacijama\nFoto: Voltaro from Pixabay\nElektroprivreda Srbije želi da uradi analizu mogućnosti postavljanja solarnih elektrana na lokacijama i objektima koje poseduje širom Srbije. Cilj je da se za početak izabere najviše pet lokacija ili objekata na kojima će instalirati solarne panele.\nElektroprivreda Srbije (EPS) raspisala je tender za izbor firme koja će uraditi analizu mogućeg iskorišćenja lokacija i objekata u posedu ove kompanije za izgradnju solarnih elektrane. Rok za prijavljivanje je 20. decembar.\nRazlozi za izradu studije: Sofijska deklaracija, taksa na CO2, razvoj solarne tehnologije…\nZanimljivo je da EPS navodi više razloga za izradu ove studije. Na početku usvajanje Sofijske deklaracije o Zelenoj agendi za Zapadni Balkan, koju vidi kao „politički signal i obavezu da se prihvati klimatski neutralna politika EU i otpočne sa zelenom energetskom tranzicijom u regionu“. Zatim je tu taksa na CO2, čije bi uvođenje donelo visoke dodatne troškove zbog velikih emisija EPS-a od 30 miliona tona. I, na kraju, razvoj solarne tehnologije, koja je jeftinija i brža za instaliranje, posebno za one koji imaju lokacije i objekte u svom vlasništvu.\nTreći tender za razvoj solarnih elektrana koji je objavio EPS\nInače, ovo je treći tender koji je EPS objavio u vezi sa gradnom solarnih elektrana. U maju je objavila javni poziv za analizu uslova za gradnju solarnih elektrana na pepelištima Termoelektrane (TE) Morava i TE Kolubara A, a pre mesec dana za postavljanje fotonaponske elektrane na lokaciji za gradnju TE Kolubara B.\nCilj studije, koja se traži na najnovijem javnom pozivu je, kako se navodi u tenderskoj dokumentaciji, stvaranje preduslova za izgradnju solarnih elektrana na objektima i zemljištu koje EPS koristi.\nEPS navodi da je imajući u vidu prirodne karakteristike koje Srbiju stavljaju u grupu zemalja sa pogodnim uslovima za iskorišćenje sunčeve energije, prepoznao neophodnost da svoje investicione aktivnosti usmeri i ka realizaciji solarnih elektrana.\nEPS želi da proizvodnja iz solarnih elektrana smanji njegovu sopstvenu potrošnju energije\nPotrebno je ispitati mogućnosti za solarne elektrane na glavnim objektima (elektrane i upravne zgrade, hidrotehnički objekti), pomoćnim objektima (magacini, garaže, radionice), kao i slobodnim površinama (na kojima nema objekata) na kojima je moguće postaviti solarne panele, navodi se u tenderskoj dokumentaciji.\nTakođe, potrebno je identifikovati postrojenja koja su u funkciji proizvodnje EPS-a, a snabdevaju se energijom iz mreže, i sagleda mogućnost instaliranja solarnih panela u cilju smanjenja troškova energije.\nEPS će izabrati pet lokacija ili objekata\nFirma koja dobije posao mora da sprovede aktivnosti u tri faze.\nEPS će izabrati najviše pet objekata ili lokacija za koje će autor studije u trećoj fazi uraditi detaljne tehno-ekonomske analize, uvažavajući sve informacije potrebne za pristupanje izradi tehničke i planske dokumentacije, navodi se u dokemntaciji, i dodaje da će ova analiza biti osnov za donošenje odluke o nastavku razvoja projekta izgradnje solarne elektane na tom objektu ili prostoru.\nInače, EPS ima samo jednu solarnu elektranu Brana Lazići, snage 330 kW, koja je u sastavu Hidroelektrane Bajina Bašta. Započeo je gradnju solarne elektrane Petka, snage 9,95 megavata (MW) na kopu Ćirikovac u Kostolcu, a početkom prošle godine najavio je i instaliranje solarne elektrane Srednje kostolačko ostrvo, snage oko 100 MW.\nTagovi: investicija, Sofijska deklaracija, solarne elektrane, taksa na CO2, tender\nPočetna » Vesti » OIE » EPS priprema studiju o gradnji solarnih elektrana na svojim objektima i lokacijama


Caritas Valjevo - KROZ IGRU O VANREDNIM SITUACIJAMA\nKROZ IGRU O VANREDNIM SITUACIJAMA\nU okviru programa smanjenja rizika od elementarnih nepogoda koji sprovodi Caritas Srbije uz podršku Caritas Valjevo danas je u osnovnoj školi Nada Purić u Valjevu održan tematski dan za 60 učenika trećeg razreda. U tročasovnom druženju sa rakom Hermanom mali Valjevci imali su priliku da se upoznaju sa prvim naznakama prirodnih nepogoda, ispravnom i sigurnom ponašanju tokom poplava, požara, zemljotresa i klizišta i da kroz igru steknu znanja na temu bezbednog ponašanja tokom vanrednih okolnosti.\n„Prateći priču o raku Hermanu koji zida za sebe najbezbedniju kućicu učenici prolaze kroz sve faze delovanja u vanrednim okolnostima, od prepoznavanja prvih znakova upozorenja da postoji mogućnost nastanka elementarne nepogode do samog ponašanja tokom različitih vrsta nesreća, ispravne evakuacije tokom poplava i zemljotresa ali i preventivnog delovanja u cilju sprečavanja nastanka šumskih požara i nesreća izazvanih ljudskom nepažnjom. Jedan od važnijih segmenata edukacije mališana odnosi se i na izradu porodničnih planova evakuacije, kontaktiranja i komunikacije tokom nesreća, pripreme pribora za vanredne situacije i izrade mape rizika lokalne zajednice, faktički uočavanja potencijalnih rizika u našem okruženju “ kaže Dušan Perić iz Caritasa Valjevo.\nPrepoznajući značaj rada sa mladima na temu smanjenja rizika od katastrofa kroz edukativni rad direktorka OŠ „Nada Purić“ mr Ana Savković izrazila je spremnost da se radionice ovog tipa nastave i narednih školskih godina, a sve u cilju podizanja nivoa znanja najmlađih na temu delovanja u vanrednim okolnostima jer nesreće ne biraju ni vreme ni mesto kada će se dogoditi, a samo znanje i informisanost mogu da utiču na smanjenje štete i neželjenih posledica.\nU znak zahvalnosti za kreativan i inspirativan rad mali trećaci dobili su od Caritasa Srbije poklone u vidu Herman majica, pelarina, bojica i kačketa.


Радници Фабрике аутомобила Прибој најављују могућност „одмрзавања“ генералног штрајка | УДРУЖЕНИ СИНДИКАТИ СРБИЈЕ "СЛОГА"\nHome » OBAVEŠTENJA » Radnici Fabrike automobila Priboj najavljuju mogućnost „odmrzavanja“ generalnog štrajka\nRadnici Fabrike automobila Priboj najavljuju mogućnost „odmrzavanja“ generalnog štrajka\nObjavio: sloga OBAVEŠTENJA, SLOGA VESTI, SLOGA U JAVNOSTI, ŠTRAJK\nBeograd – U slučaju da Vlada Srbije ne postavi novog generalnog direktora fabrike do ponedeljka 14. marta, odnosno ako se ne ispoštuje dogovor koji smo postigli sa nadležnim ministarstvima po tom pitanju, mi ćemo odmrznuti odluku i ponovo stupiti u generalni štrajk do ispunjenja naših zahteva – kaže za Danas Miroslav Mršević, predsednik Štrajkačkog odbora i sekretar Jedinstvenog sindikata „Sloga“ u Fabrici automobila Priboj.\nPrema njegovim rečima u Vladi Srbije se vode „teški razgovori“ o tome da li će i ko biti postavljen na mesto prvog čoveka FAP-a i da radnici ne prihvataju kao opcije ni opstanak aktuelnog rukovodstva niti da neko iz Štrajkačkog odbora preuzme tu funkciju.\n– Aktuelno rukovodstvo FAP-a je već podnelo ostavke i sada radi u tehničkom mandatu do izbora novog menadžmenta. Za nas nije prihvatljivo da to poslovodstvo nastavi svoj tehnički mandat ali ni da neko iz Štrajkačkog odbora preuzme tu funkciju jer bi to faktički značilo da Vlada Srbije nema rešenje za FAP, da želi da nas „pusti niz vodu“ odnosno da se uvede stečaj u fabrici nakon okončanja izbora.\nZa zaposlene u FAP-u jedino prihvatljivo rešenje je da se na čelo preduzeća postavi profesionalan menadžment i da fabrika, kako nam je obećano, neće otići u stečaj nakon 31. maja – ističe naš sagovornik.\nOn dodaje da su nadležni u Vladi informisani o tome da će u slučaju da u ponedeljak novi direktor preuzme funkciju biti pozdravljen aplauzom od strane radnika a ako se to ne desi da će generalni štrajk biti „odmrznut“.\nZaposleni u FAP-u stupili su u štrajk 23. februara tražeći isplatu zaostalih zarada i garancije da preduzeće neće ići u stečaj. Nakon dogovora sa nadležnima u Vladi o ispunjenju njihovih zahteva štrajk je „zamrznut“ 3. marta.\nNAZAD: Posle pisanja Sloge, Stefanović podigao dnevnice!\nNAPRED: Sloga protiv povećanja zarada funkcionerima


Maja Gojković: Ne razgovaram putem medija, čekam direktora RTS\nBEOGRAD - Predsednica Skupštine Srbije Maja Gojković izjavila je danas da čeka da joj se direktor RTS javi i da razgovaraju o eventualnoj nameri te kuće da premesti prenose skupštinskih sednica na svoj treći kanal.\n"Čekam direktora RTS da mi se javi i da porazgovaramo, a ne da razgovaramo putem medija", rekla je Gojković novinarima u parlamentu.\nOna je navela da ne voli sistem "rekla-kazala" i da očekuje od RTS, ako postoji takva namera, da se "sete" da postoji parlament i ugovor koji je potpisan o prenosu skupštinskih sednica.\n"Mislim da smo relevantno političko telo, ipak su nas građani birali i imaju pravo da budu informisani. Ništa unapred ne prihvatam i ne odbijam kada mi se niko nije ni obraćao", rekla je Gojković.\n« Auto Vlade Srbije se sudario sa tramvajem Bajden 18. avgusta u Srbiji, Medvedev u septembru »


Poreska uprava i Uprava carina zajednički štite ekonomske interese Srbije\nMinistar finansija, Siniša Mali, održao je (20.5.2021. god.) zajednički kolegijum sa Poreskom upravom i sa Upravom carina, koje su u sastavu Ministarstva finansija, i tom prilikom potvrdio rešenost da zajedničkim snagama pomenute institucije rade kako bi zaštitile ekonomske interese R.Srbije.\nMinistar je istakao da je reč o ključnim institucijama, koje su proteklih godina prošle kroz važne promene, s obzirom na to da je u Poreskoj upravi u toku ozbiljan proces reforme i transformacije, kao i da će Uprava carina dodatno biti modernizovana, sa savremenim IT sistemima. „Uprava carina i Poreska uprava su dve najvažnije uprave u okviru Ministarstva finansija kada je reč o prihodima u budžet i važno je da one budu potpuno modernizovane, međusobno koordinisane i da na taj način zajedno rade kako bi doprinele stabilnosti javnih prihoda i još boljem stanju naše ekonomije. Zaposleni u ovim upravama rade izuzetno težak posao i utiču na uvođenje reda i na bolje prihode u budžetu. Zato želim da pohvalim njihov rad, koji je sve efikasniji iz godine u godinu. Raduje me i što ćemo u narednih nekoliko nedelja postaviti kamen temeljac za novu zgradu Poreske uprave koja će se nalaziti u Zemunu“, rekao je Mali i dodao da je za funkcionisanje ovih uprava važan dobar regulatorni okvir, te da je u tom smislu značajno što su usvojeni novi Zakon o e-fakturama i Zakon o fiskalizaciji.\nU cilju još bolje saradnje, direktori Poreske uprave i Uprave cari, Branko Radujko i Dragana Marković, tokom marta 2021. god. potpisali su Sporazum o međusobnoj saradnji, kojim su prepoznate ključne uloge obe uprave u ostvarivanju strateških ciljeva Ministarstva finasija. „Sporazumom su definisani pravci dalje međusobne saradnje kako bi se zajedničkim radom postigli što bolji rezultati, a u skladu sa nadležnostima i ovlašćenjima koja ima svaka institucija. Konkretno, buduća saradnja će se odvijati u pravcu intenzivne međusobne razmene informacija u cilju unapređenja poreskog i carinskog postupka i efikasnije borbe protiv poreskih prevara, zatim kroz uzajamno pružanje pomoći u prevenciji i istrazi kršenja poreskih i carinskih propisa, kao i razmeni iskustava i dobre prakse. Održavanjem zajedničkih radnih sastanaka na visokom nivou potvrđujemo spremnost i odlučnost da dogovoreno realizujemo na najbolji mogući način i u primerenim rokovima“, naglasila je direktorka Poreske uprave Dragana Marković.\nDirektori uprava su jedinstveni u stavu da je zauzimanje zajedničke pozicije od najvećeg značaja u suočavanju sa brojnim pokušajima zloupotreba kada je izbegavanje obaveza prema državi u pitanju. „Jačanje operativne saradnje i razmena informacija između Poreske uprave i Uprave carina od izuzetne je važnosti za fiskalne, finansijske i ekonomske interese R.Srbije i njenih građana. Zajedno obezbeđujemo građanima i privredi efikasniji servis i zajedno se borimo protiv sive ekonomije. To su naši zadaci, na njima ćemo istrajati i od posebnog nam je značaja konkretna i snažna podrška koju smo za to danas dobili od ministra finansija i njegovog tima“, naglasio je direktor Uprave carina Branko Radujko.\nSvi privredni subjekti (i iz privatnog i iz javnog sektora) moraće da se usklade sa novinama u propisima iz tri ključne oblasti: Zakon o PDV-u, i iznad pomenuti novi zakoni: Zakon o fiskalizaciji i Zakon o elektronskom fakturisanju!\nNovine u ovim propisima sveobuhvatno menjaju način funkcionisanja srpske privrede!\nKako bismo vam pomogli, pripremili smo jedinstveni Priručnik „PDV, fiskalizacija i e-fakture“, gde smo, na jednom mestu objasnili sve što je nužno da na vreme uskladite svoje poslovanje sa novinama, izbegnete kazne, i obezbedite mogućnost da nastavite dalje poslovanje sa vašim saradnicima, kupcima, dobavljačima, partnerima…


Letovanje sa porodicom u Albaniji - najbolje destinacije\nLetnji odmor sa porodicom, bilo da ste ljubitelj manjih mesta bez gužve, ili letovališta sa velikim plažama i hotelskim kompleksima, ukoliko do sada niste možete provesti i u Albaniji.\nAlbanija je poslednjih godina sve popularnija među turistima iz Srbije, a utisci onih koji se odluče da ovu susednu zemlju posete po prvi put gotovo uvek su fantastični.\nUkoliko ste do sada nekada letovali u Grčkoj, što se Albanije tiče možete računati na podjednako lepe plaže, predivno more posebno na jugu zemlje, ali i cene koje su znatno niže na albanskom primorju. Popularna letovališta u Albanija koje srpski turisti najčešće biraju nalaze se na oko 8 do 12 sati vožnje od Beograda, a kada je u pitanju bezbednost o kojoj mnogi zainteresovani gosti iz Srbije brinu – ona je potpuno garantovana i možete apsolutno bez ikakve brige putovati, relaksirati se i uživati u letovanju u Albaniji.\nZa vas smo izdvojili nekoliko popularnih letovališta na obali Jadranskog i Jonskog mora u Albaniji koja su idealna za odmor sa porodicom i sa decom.\nGolem (sever Albanije)\nSaranda (jug Albanije)\nKsamil (jug Albanije)\nOrikum (centralna Albanija)\nGolem je malo mesto nedaleko od Drača, u severnom delu Albanije i nalazi se na obali Jadranskog mora. Iako je zvanično Golem zasebno mesto, u pitanju je letovalište koje je potpuno spojeno sa gradom Dračom, uz razliku da je ovaj deo grada građen planski, ima jako prostrane plaže i veoma lepe hotelske komplekse. Plaža koja polazi od Drača i proteže se ka jugu dugačka je više od 15 kilometra i na njoj se nižu hoteli i hotelski kompleksi sa SPA centrima i bazenima.\nGolem može biti dobar izbor za letovanje sa porodicom jer je mirno mesto, plaže su vrlo blagog nagipa, prostrane su, a Drač, kao veliki grad, se nalazi na desetak minuta vožnje kolima.\nKako je Golem poznat po fantastičnim hotelskim kompleksima sa privatnim plažama, bazenima i SPA centrima, naša topla preporuka je odmor u nekom od popularnih hotela u ovom mestu.\nMeđu turistima iz Srbije posebno su popularni Max Royal G hotel i Grand Blue Fafa resort koji nude privatnu plažu, bazen, kao i all inclusive uslugu.\nKada govorimo o jugu Albanije koji izlazi na Jonsko more, toplu preporuku dajemo za mesta Sarandu i Ksamil. Saranda je grad sa oko 30 hiljada stanovnika. Mnogi kažu da podseća na Budvu od pre 10-15 godina.\nGrad ima prostrano šetalište uz more, jako dobre restorane, kafiće, supermarkete, ali i brojne sadržaje za decu i igrališta na svakom koraku. Iako plaže u samom centru Sarande nisu one najbolje koje nudi jug Albanije, kolima ili autobusom za samo desetak minuta stižete do prelepih plaža sa tirkiznom bojom mora i na kojima najčešće nema gužvi. Preporučujemo Pasqyra plažu, Plazhi e Manastirit ili Krorez.\nOno zbog čega preporučujemo Sarandu za porodični odmor jeste odličan izbor smeštaja, kako hotela, tako i apartmana, ali i zbog uređenih plaža, šetališta i brojnih sadržaja za decu.\nSmeštaj u Sarandi možete pronaći za 50 do 70 evra u proseku po danu, zavisno od tipa smeštaja, dok za četvoročlanu porodicu možete rezervisati i neki od hotela sa bazenima i privatnom plažom po ceni od oko 80 evra po danu.\nPreporučujemo fantastičan hotel Barracuda, hotel Sunrise, Vilu Duraku, kao i popularne Ra.ma Kodrra apartmane.\nJužno od Sarande, na nekih 20 minuta, pri samoj granici sa Grčkom nalazi se popularni Ksamil.\nU pitanju je izuzetno malo mesto, ali koje tokom leta poseti veliki broj turista. Za plaže u Ksamilu možemo reći da zaista jesu prelepe, najčešće pečšane ili sa sitnim šljunkom, ali napominjemo da tokom jula i avgusta ume da bude prilična gužva na ovim plažama.\nU Ksamilu je sve jako blizu, svuda se nalaze supermarketi i restorani, tako da vam kola za snalaženje po mestu neće biti potrebna.\nZa porodice je ovo mesto odličan izbor je mirno, bezbedno i plaže su na samo korak od smeštaja.\nŠto se tiče cena, ležaljke na plaži koštaju od 8 do 15 evra za komplet, zavisno od perioda godine, dok smeštaj po noći za četvoročlanu porodicu u proseku košta oko 60 do 80 evra, zavisno od toga da li je hotelski ili apartmanski smeštaj.\nU Ksamilu preporučujemo hotele Heksamil, Artur i Murati, kao i Vilu Vasiliu.\nKada govorimo o mirnim i malim mestima, idealnim za letovanje porodice – tu je i Orikum. Mesto južno od velikog grada Valona, u centralnom delu Albanije.\nOvo mesto je izuzetno popularno među porodičnim gostima, a porodice ga najčešće biraju jer je mirno, plaže su blizu, a i okruženo je prirodom i planinama.\nCena smeštaja u Orikumu je nešto niža u odnosu na sam jug Albanije, te je smeštaj po danu za četvoročlanu porodicu moguće pronaći za oko 40 do 60 evra po noći.\nPreporučujemo da pogledate ponudu ERA apartmana, A&G hotela, kao i popularnog hotela Regina Blu sa privatnom plažom.\nTakođe, preporučujemo da pogledate i kompletnu ponudu kada je u pitanju smeštaj u Albaniji, kao i savete kako se putuje do Albanije.\nVažno: Dokumentacija za putovanje sa decom\nOno što je važno da znate je da je na Kosovo trenutno za građane sa državljanstvom Srbije moguće ući isključivo uz korišćenje lične karte. Pasoši vam na prelazima sa Kosovom neće biti od značaja i gotovo je izvesno da će vas službenici kosovske policije vratiti sa prelaza jer Kosovo pasoše Srbije ne priznaje, što je uvedeno kao mera reciprociteta zbog nepriznavanja isprava Kosova od strane Srbije.\nUkoliko putujete sa decom, važno je da znate da je za prelaz na Kosovo neophodno na uvid predati izvod iz matične knjige rođenih sa fotografijom deteta. Ovaj dokument ne sme biti stariji od jedne godine. Dokument i njegova overa vrše se u opštini vašeg prebivališta.\nPotrebna dokumentacija za prelaz kosovske granice: Obavezna lična karta za odrasle, obavezan izvod iz matične knjige sa zakačenom slikom i overen u opštini za decu.\nPotrebna dokumentacija za prelaz albanske granice: Lična karta ili pasoš za odrasle, obavezan pasoš za decu.\nJoš detalja o tom kako putovati do Albanije čitajte u zasebnom tekstu.


Izetbegović pozvao ambasadore PIC-a da zaustave referendum\nČlan Predsjedništva BiH Bakir Izetbegović uputio je danas ambasadorima Upravnog odbora Vijeća za implementaciju mira (PIC) i Visokom predstavniku za Bosnu i Hercegovinu otvoreno pismo povodom sutrašnje sjednice PIC-a gdje će se raspravljati o održavanju referenduma u Republici Srpskoj.\n"Bosna i Hercegovina prolazi kroz izrazito tešku pravnu i političku krizu izazvanu odlukom о rаspisivаnju еntitеtskоg rеfеrеndumа kојu је Nаrоdnа skupštinа Rеpublikе Srpskе usvојilа 15. јulа 2016. gоdinе", ističe Izetbegović u otvorenom pismu.\nIzetbegović dodaje da je Ustavni sud Bosne i Hercegovine, pozivajući se na mišljenje Venecijanske komisije Vijeća Evrope, kao najvećeg autoriteta za demokratizaciju prava u Evropi, u svojoj konačnoj i obavezujućoj Odluci utvrdio je da "9. januar", kao datum održavanja Dana Republike Srpske, krši osnovne ustavne vrijednosti Bosne i Hercegovine.\nOn upozorava da domaće i međunarodne institucije zadužene da štite Ustav Bosne i Hercegovine, teritorijalni integritet Bosne i Hercegovine, ustavnopravni poredak, vladavinu pravu i suverenitet državnih institucija, izostankom institucionalnog odgovora, pasivnošću i nečinjenjem onog što su dužni učiniti i poduzeti, ohrabruju snage destrukcije koje pokušavaju da sruše Dejtonski mirovni sporazum i mir u Bosni i Hercegovini. Stvari su sasvim jasne i treba ih nazvati pravim imenom i zaustaviti ih dok nisu dobile zamah kada će ih biti teško zaustaviti.\nIzetbegović poziva ambasadore Vijeća za provedbu mira da omoguće Visokom predstavniku adekvatan međunarodnopolitički odgovor na referendum.


Ćosić: Podrška bibliotekama i bibliotečkoj djelatnosti | Palelive.com\nPočetna Novosti Grad Istočno Sarajevo Ćosić: Podrška bibliotekama i bibliotečkoj djelatnosti\nISTOČNO SARAJEVO – Gradonačelnik Istočnog Sarajeva LJubiša Ćosić potpisao je danas ugovore sa direktorima tri biblioteke sa područja grada o kolektivnom članstvu radnika Gradske uprave i Teritorijalne vatrogasno-spasilačke jedinice u ovim bibliotekama.\nĆosić je istakao da je ovo simboličan vid podrške bibliotekama na području Istočnog Sarajeva, ali i način da se ukaže na potrebu veće podrške bibliotečkoj djelatnosti i štampanim djelima.\nUgovori su potpisani sa direktorima Matične biblioteke Istočno Sarajevo Natašom Kulašinac, Narodne biblioteke Pale Bojanom Čvorom i Narodne biblioteke Sokolac Božicom Janković, saopšteno je iz Gradske uprave.\nDirektori biblioteka upoznali su Ćosića o poslovanju i uslovima rada, kao i procesu digitalizacije, koji bi u narednom periodu trebalo da bude završen u bibliotekama na Palama i Sokocu, dok Matična biblioteka Istočno Sarajevo već posjeduje Elektronsku čitaonicu.\nNa sastanku, kojem je prisustvovala vršilac dužnosti načelnika Odjeljenja za privredu i društvene djelatnosti LJiljana Lizdek, razgovarano je i o mogućnostima buduće saradnje Gradske uprave sa ovim bibliotekama.\nPrethodni članakŠto manjе vrеmеna provoditi na otvorеnom\nNaredni članakVišković ugostio više od 400 mališana iz južne srpske pokrajine


Lazar Nikolić ponovo izabran za predsednika Skupštine opštine Gornji Milanovac – GM Press\nLazar Nikolić ponovo izabran za predsednika Skupštine opštine Gornji Milanovac\nRedakcija 17 avgusta, 2020\t0 Komentara\nNa danas održanoj konstitutivnoj sednici Skupštine opštine Gornji Milanovac sa 35 glasova za, 13 protiv i jednim suzdržanim, Lazar Nikolić (SPS) izabran je za predsednika Skupštine opštine Gornji Milanovac, dok je za zamenika predsednika Skupštine imenovan Obrad Milosavljević (SNS). Poslove sekretara Skupštine opštine u ovom sazivu obavljaće Tijana Arsić. Marija Ognjanović imenovana za predsednika Komisije za Kadrovska, administrativna i mandatno-imunitetska pitanja Skupštine opštine.\nNovoizabrani predsednik Skupštine koji je ovu funkciju obavljao i u predhodnom sazivu, Lazar Nikolić, za sutra je sazvao drugu Sednicu na kojoj će biti formirana izvršna vlast, izabran predsednik opštine, zamenik predsednika opštine i Opštinsko veće.\nLazar Nikolić, predsednik SO GM\n-Ne želimo da gubimo vreme, mnogo posla je pred nama u narednom periodu, zato je i druga sednica Skupštine opštine zakazana odmah nakon konstitutivne – istakao je Lazar Nikolić.\nKao predsednik najveće odborničke grupe u Skupštini,Dejan Kovačević kaže da današnja Sednica nije počela na način na koji je očekivao.\nDejan Kovačević, predsednik OO SNS GM\n-Odbornici GG „Pobedi i spasi opštinu Gornji Milanovac“ nastavili su tamo gde su stali pojedini njihovi članovi u prošlom mandatu i ponovo pokazali ogromnu netrpeljivost prema ogromnoj većini koju je osvojila Srpska napredna stranka – rekao je Kovačević i još jednom se zahvalio svim građanima koji su podržali Srpsku napredu stranku na izborima.\nNa današnjoj Sednici usvojen je izveštaj opštinske Izborne komisije o sprovedenim izborima, izvršen je izbor verifikacionog odbora i potvrđeni su mandati odbornika na osnovu izveštaja ovog tela, nakon čega su odbornici dali zakletvu.\nInače, Srpska Napredna stranka i Socijalistička partija Srbije u Gornjem Milanovcu su ponovo oformile koaliciju, tako da čine većinu u Skupštini sa 34 odbornika.\nOpširniji izveštaj sa danas održane Skupštine opštine Gornji Milanovac pogledajte u Centralnoj emisiji DAN koja se na programu TV GM PLUS emituje u 18:30, 20:00, 22:00 i tačno u ponoć.\nTags: dejan kovačević, lazar nikolić, opština gornji milanovac, predsednik opštine gornji milanovac, predsednik skupštine


Fijat danas: Menjaju ploču, izbacuju jedni druge - Kragujevac online - Sve o gradu na jednom mestu\nTrenutno se nalazite na strani: Vesti Info Ekonomija Fijat danas: Menjaju ploču, izbacuju jedni druge\nčetvrtak, 13 jul 2017 19:35\tBeta, B92\nPredsednik Sindikata "Nezavisnost" u kragujevačkoj fabrici Fijat Krajsler automobili (FCA) Srbija Zoran Stanić rekao je da da izbačen iz Štrajkačkog odbora. Kako je rekao za Betu, izbačen je odlukom predsednika Samostalnog sindikata u fabrici i predsednika Štrajkačkog odbora Zorana Markovića.\n"Razlog ovakve odluke je to što je 'Nezavisnost' protiv zamrzavanja štrajka u FCA, a Marković je za prekid štrajka jer je za to dobio nalog od predsednika svog sindikata Ljubisava Orbovića i što je takav dogovor sa rukovodstvom fabrike", rekao je Stanić. On je kazao da je danas otišao u kancelariju Markovića da razjasne situaciju posle jučerašnjih odluka, gde je menadžer obezbeđenja počeo da brani Markovića rečima da je "sramota što su juče štrajkači skandirali i vređali Markovića" koji se opredelio za zamrzavanje štrajka.\nPrema rečima Stanića, Marković je i poveo radnike u štrajk i bio odlučan da se ne prekida, ali je od juče iznenada "promenio ploču". Stanić je pojasnio da će radnici FCA, ako Marković bude potpisao sporazum o prekidu štrajka kao predsednik Štrajkačkog odbora, takvu odluku morati da poštuju. "Danas je nastavljen štrajk proizvodnih radnika u prvoj smeni, ali je situacija konfuzna. Moj je utisak da su danas štrajkači iz prve smene koji su juče većinom bili za zamrzavanje štrajka, promenili stav", rekao je Stanić. U fabrici se očekuje dolazak štrajkača iz druge smene u 13 časova kako bi se razgovaralo o daljim postupcima. Predsednik Štrajkačkog odbora i predsednik; Samostalnog sindikata FCA Zoran Marković danas se nije javljao na telefon. U Savezu samostalnih sindikata grada Kragujevca je rečano agenciji Beta da posle jučerašnjeg izjašnjavanja radnika o zamrzavanju štrajka ima podela i prisutne su tenzije među štrajkačima. Posle izjašnjavanja o predlogu da se štrajk zamrzne kako bi u petak otpočeli pregovori sa rukovodstvom Fijata, većina štrajkača prve smene je bila za, dok je većina u drugoj smeni bila protiv prekida štrajka.\nPredsednik Štrajkačkog odbora Zoran Marković je juče na konferenciji za novinare rekao da će od Vlade Srbije da zatraži još jedan dan da se u fabrici sprovede demokratski referendum o predlogu da se štrajk zamrzne i upozorio na posledice odluke da se štrajk nastavi. On je obavestio štrajkače da je izvršni direktor FCA Alfredo Altavila preneo Vladi Srbije da se, prema politici kompanije, pregovori ne vode dok štrajk traje i najavio spremnost za početak pregovora pod uslovom da se zamrzne štrajk.\nAltavila je poručio da ako ne počnu pregovori, odnosno štrajk ne prekine, počeće otpuštanje 320 radnika i smanjenje plana proizvodnje za 2017. godinu za 80 odsto. Da su se radnici juče složili oko prekida štrajka danas bi predsednica Vlade Ana Brnabić na konferenciji za novinare sa Štrajkačkim odborom trebalo da proglasi prekid štrajka, a od petka do nedelje trajali bi pregovori sa vrhom italijanske kompanije. Oko 2.000 proizvodnih radnika FCA u Kragujevcu štrajkuje 13 dana i traže povećanje zarada, reorganizaciju, isplatu bonusa za 2016. godinu i naknadu troškova prevoza van standardnog radnog vremena.


Međunarodni dan pismenosti 8.septembar- Pismenost treba postati stvarnost za sve\nMeđunarodni dan pismenosti 8.septembar- Pismenost ...\nMeđunarodni dan pismenosti obilježava se svake godine 8. septembra, a ove godine fokus je na višejezičnosti. Prihvaćanje jezične raznolikosti u obrazovanju i razvoju pismenosti ključno je za rješavanje problema sa pismenošću i za postizanje ciljeva održivog razvoja.\nZbog sve većih izazova globalizacije i digitalizacije, gotovo 40 posto svjetske populacije nema pristup učenju na jeziku koji govore ili razumiju. To predstavlja ozbiljan problem jer UNESCO zagovara obrazovanje pismenosti na maternjem jeziku učenika kao optimalan način za sticanje vještina pismenosti i poboljšanje kvaliteta učenja.\n“Pismenost je polazna osnova za bilo koji oblik kvalitetnog inkluzivnog obrazovanja i moramo podržati i povećati brojne inicijative širom svijeta koje nastoje da pismenost postane stvarnost za sve", poruka je generalne direktorice UNESCO-a Audrey Azoulay.


Backović: Preporuke IJZ da se kao treća doza daje Fajzer vakcina treba da pređu u pravilo | Aktuelno\nRezultati naučnih istraživanja pokazuju da Sinovak i Sinofarm vakcine daju slabu zaštitu od Omikron soja, čak i poslije treće doze\nPreporuke Instituta za javno zdravlje Crne Gore, da se kao treća doza daje Fajzer vakcina, treba da pređu u pravilo, poručila je Marija Backović, istraživačica i doktorica biohemije i molekularne biologije na Pasterovom institutu u Francuskoj.\n“Evo sažeti rezultati naučnih istraživanja koja pokazuju da Sinovak i Sinofarm vakcine daju slabu zaštitu od Omikron soja, čak i poslije treće doze. Preporuke IJZCG da se kao treća doza daje Fajzer vakcina treba da pređu u pravilo”, napisala je Backović na svom Tviter nalogu.\nPodsjetimo, krajem decembra, na osnovu zaključaka sa sjednice nacionalnog Stručnog savjetodavnog tijela za imunizacije (NITAG), donešene su nove i objedinjene preporuke o vakcinaciji protiv COVID-19.\nEvo sažeti rezultati naučnih istraživanja koja pokazuju da #Sinovac #Sinopharm vakcine daju slabu zaštitu od #Omicron soja, čak i posle 3. doze. Preporuke @ijzcg da se kao 3. doza daje Pfizer vakcina treba da predju u pravilo. https://t.co/d7DdNuvJHG\n— Marija Backovic 💎🦠🔬😷 (@marija_backovic) January 15, 2022\nCRNA GORA Aktuelno - 13.05.2022-15:00\nU posljednja 24 sata u Crnoj Gori registrovano je 77 novooboljelih od koronavirusa. Smrtnih slučajeva povezanih sa koronom u tom periodu nije bilo, saopšteno...\nU Kliničkom jedan covid pacijent životno ugrožen\nCRNA GORA Aktuelno - 12.05.2022-10:02\nIz Kliničkog centra Crne Gore (KCCG) kazali su da je jedan covid pacijent životno ugrožen. “U COVID centru Kliničkog centra Crne Gore trenutno se liječe...\nSVIJET Aktuelno - 11.05.2022-21:47\nNošenje maski više neće biti obavezno na aerodromima i na letovima u Evropi, saopštili su danas Evropska agencija za bezbjednost vazdušnog saobraćaja (EASA) i...\nCRNA GORA Aktuelno - 11.05.2022-09:50\nIz Kliničkog centra Crne Gore (KCCG) saopštili su da je jedan covid pacijent životno ugrožen. “U covid centru Kliničkog centra Crne Gore trenutno se liječe...


U svijetu se danas obilježava Međunarodni humanitarni dan. Ovaj dan bit će obilježen odavanjem počasti svim humanitarnim radnicima koje su živote izgubili na promociji humanitarnih ciljeva.\nU saopćenju Ureda UNHCR-a u BiH navodi se da su u protekloj godini 102 humanitarna radnika ubijena, 92 kidnapovana, a 278 humanitarnih radnika žrtve su u 139 incidenata.\nUNHCR je vodeća humanitarna agencija UN koja je osnovana 1950. godine. Generalna skupština UN usvojila je na plenarnoj sjednici, koja je održana 11. prosinca 2008. godine, opću rezoluciju koja sadrži odluku da 19. kolovoz bude proglašen Svjetskim humanitarnim danom.


Partizan pobijedio Budućnost za prvo mjesto ABA lige - BIGportal.ba\nPartizan pobijedio Budućnost za prvo mjesto ABA lige\n9 Februara, 2020 9 Februara, 2020 031\nKošarkaši Partizana pobedili su Budućnost rezultatom 87:82 u utakmici 19. kola regionalne ABA lige.\nUtakmica je kako to obično i biva u slučaju Partizana ove sezone, počela nekako mirnije i bez previše poena, da bismo potom videli rafalnu paljbu i nekoliko trojki na obe strane za 8:8.\nPrvo je Kori Volden imao 2+1 situaciju, da bi Markus Pejdž pogodio svoju treću trojku kojom se Partizan poptuno vratio u život, a “Arena” zapalila.\nHala: Beogradska “Štark” Arena\nSudije: Ilija Belošević, Tomislav Hordov, Igor Dragojević\nPartizan: Volden 12, Zagorac 7, Pejdž 20, Mekadu 2, Jaramaz 19, Veličković 12, Birčević, Janković 6, Tomas, Pejners, Trifunović, Mozli 4\nBudućnost: Kobs 13, Ivanović 7, Šehović 21, Martin 10, Ilić, Tili, Kilpatrik 3, Božić, Popović 2, Mejers 8, Nikolić D 18\nPodigli su crno-beli i nivo igre u odbrani, pa je stigla nova rampa Vila Mozlija koji je vrlo atraktivno “smečovao” Džastina Kobsa, ali je Budućnost ponovo zaigrala bolje i posle poena upravo Kobsa stigla do 41:36.\nVerovali ili ne, ali je Partizan u poslednja 4 minuta prvog poluvremena imao seriju 21:7 i na “veliki odmor” otišao sa prednošću od 2 poena, 47:45, iako je u jednom momentu zaostajao sa 38:26.\nSjajna je bila treća deonica u kojoj je bilo samo osam ličnih grešaka, po četiri na obe strane, a Partizan je uspeo da deonicu dobije sa 2 poena.\nDžastin Kobs je sjajnom rampom otvorio drugo poluvreme, da bi potom Šehović i Veličković razmenili trojke, a uskoro istu stvar su uradili Nikolić i Pejdž, i to Nikolić uz zvuk sirene, a Pejdž sa nekih 9 metara.\nBudućnost je ponovo povela, ali je Partizan odličnom odbranom i preciznim šutem uspeo ponovo da dođe do prednosti i da sa 68:64 uđe u poslednji desetominutni period.\nKonstantno se Budućnost primicala, najčešće trojkama, a Partizan je uspevao da se nekim mini serijama vrati u vođstvo i uz rekordnu posetu u Areni održava prednost i drži goste na bezbednoj distanci.\nPonovo su Volden i Mozli zapalili Arenu ali up zakucavanjem i tada je bilo prilično jasno da je Partizan pobedio Budućnost sa 87:82 i da su trenutno prvoplasirana ekipa regionalne ABA lige sa skorom 15 pobeda i 4 poraza.\nSa 20 poena je najefikasniji bio Markus Pejdž, a ispratili su ga sjajni Ognjen Jaramaz sa poenom manje uz 5 skokova i 3 asistencije, dok su Veličković i Volden imali po 12.\nHačanov: Postoje šestorica spremnih da naslijede Đokovića, Nadala i Federera\n“Ludnica” u Sevilji – Barsa poslije preokreta savladala Betis\n“Mitrović je u ritmu, Jović ne može da iskaže nivo forme”\nPromjene na Rolan Garosu – Nadal će biti ljut\nM. 19 Septembra, 2020 20 Septembra, 2020\nHoakin Finiks dobio ponudu: 50 miliona za još dva nastavka “Džokera”\nNovak Đoković ponovo igra za istoriju\nOtpušten telohranitelj britanskog ministra, zaboravio napunjeni pištolj u avionu\nĆERKA ANĐELINE I BREDA ZVANIČNO PROMIJENILA IME: Šajlo postala Džon, spremna i za operaciju promjene pola


ALJBIN KURTI: Četnici na severu Kosova napravili Republiku Srpsku\nALJBIN KURTI: Četnici na severu Kosova napravili Republiku Srpsku\nLider opozicionog Pokreta Samoopredeljenje Aljbin Kurti je izjavio da su ,,četnici“ na čelu opština u kojima je pobjedila Građanska incijativa ,,Srpska“, koju je podržala Vlada Srbije.\n,,Kažite ‘ne’ četnicima iz Srpske liste, tako ćete reći da našoj Republici i istoriji. Kazaćete ne i vladi (premijera Hašima) Tačija, jer time kažete da narodu i budućnosti vaše dece“, rekao je Kurti na sjednici Glavnog odbora pokreta.\nOn se zauzeo i za ukidanje rezervisanih mjesta za pripadnike manjina u Skupštini Kosova, pošto će se na taj način ,, reći da demokratiji“. Na Kosovu je u toku rasprava o potrebi zadržavanja rezervisanih mjesta u Skupštini Kosova za pripadnike manjina ili obezbjeđivanja garantovanih mjesta za manjine.\nU prvom slučaju to bi značilo da pripadnici manjina mogu imati manje ili više od 20 rezervisanih mjesta, ukoliko to obezbede glasovima, dok bi u drugom slučaju stranke manjina, bez obzira na odziv birača, imale 20 garantovanih mesta u parlamentu.\nKurti je rekao da je njegov Pokret na vrijeme upozorio na mogućnost ,,stvaranja Republike Srpske“ na sjeveru Kosova posle Briselskog sporazuma, ali da su tada bili ,,psovani i vređani“.\n,,Sada kada svi vide da je Republika Srpska (na Kosovu) velika opasnost, sada je suviše kasno, veoma kasno i nimalo iskreno“, kazao je Kurti.


nedelja, 29. mar 2020, 20:02\nReprodukovaćemo snimak koncerta održanog 22. avgusta u Rojal Albert holu u Londonu, kada je nastupio Simfonijski orkestar grada Birmingema pod upravom Mirge Gražinjite-Tile, dirigentkinje koja je na čelu ovog ansambla od 2016. godine. Solista je bio dvadesetogodišnji violončelista Šekju Kane-Mejson, koji je treći put zaredom nastupao na Promsu, a koji je pažnju javnosti privukao 2016. godine osvojivši Bi-Bi-Sijevu nagradu za „Mladog umetnika godine”.\nNa koncertu su izvedena ostvarenja Doroti Hauel – simfonijska poema Lamija, Edvarda Elgara – Koncert za violončelo, inače jedno od omiljenih dela Promsove publike, potom kompozicija Put za zamak Jonder Olivera Nasena, kao i Treća simfonija u be molu, opus 45 Mojseja Vajnberga.\nPored obeležavanja 125. godišnjice od osnivanja, organizatori prošlogodišnjeg Promsa posebnu pažnju su posvetili i proslavljanju 150 godina od rođenja dirigenta Henrija Vuda, jednog od osnivača festivala. Tim povodom izveden je veliki broj dela koja je svojevremeno Vud premijerno predstavljao Promsovoj publici, u okviru ciklusa Noviteti, a jedno od njih je i simfonijska poema Lamija Doroti Hauel, inspirisana istoimenom pesmom Džona Kitsa. Interesantno je istaći da je kompozitorka imala samo dvadeset godina kada je napisala ovu simfonijsku poemu, a po preporuci svog profesora, partituru je poslala Vudu koji ju je sa oduševljenjem dirigovao na Promsovom koncertu održanom u Kvins holu 1919. godine.\nKompozicija Put za zamak Jonder Olivera Nasena, koja je premijerno izvedena na ovom koncertu, predstavlja orkestarski potpuri iz njegove jednočine opere-fantazije Eci, peci, pec ili Život je nešto više, koju je pisao inspirisan dečjom knjigom Tamo gde su divlje stvari američkog pisca i ilustratora Morisa Sendaka.\nIzvođenjem Treće simfonije u be molu, opus 45 Mojseja Vajberga obeležena je stogodišnjica kompozitorovog rođenja.


Golbalisti na pripremama u Sarajevu - Vijesti.me\nSAOPŠTENO IZ PARAOLIMPIJSKOG KOMITETA\nGolbal reprezentacija Crne Gore, u okviru priprema za Evropsko prvenstvo B divizije u poljskom Horozovu, odigraće u Sarajevu tri kontrolna meča sa Bosnom i Hercegovinom, saopšteno je danas iz Paraolimpijskog komiteta Crne Gore.\nKako se navodi, crnogorski golbalisti će danas i u nedjelju u Sarajevu odraditi zajedničke pripreme.\nŠampionat u Horozovu na programu je od 25. do 30. septembra.\n"Reprezentacija je u samom finišu priprema. Završnu fazu odradićemo od 13.do 20. septembra na Žabljaku. Raduje što je ekipa konačno u kompletnom sastavu nakon sezone u kojoj smo imali puno povrijeđenih igrača i što će za Poljsku svi biti spremni", kazao je selektor Nikola Čurović, i naglasio da ekipa na EP putuje 22. septembra.\nCrnogorski golbalisti igraće u grupi A sa reprezentacijama Ukrajine, Mađarske, Izraela i Grčke.\nU grupi B rivali su Španija, Portugal, Velika Britanija, Slovenija i domaćin Poljska.


Trista miliona dolara za rupu duboku 15 milijardi - 09.08.2020, Sputnik Srbija\nNa video-konferenciji o Libanu, donatori su obećali 298 miliona dolara za hitnu humanitarnu pomoć toj zemlji posle razorne eksplozije u Bejrutu, saopštila je... 09.08.2020, Sputnik Srbija\nsvet, vesti, emanuel makron, donald tramp, liban, bejrut\n© AFP 2021 / STRPosledice snažne eksplozije u Bejrutu\nNa video-konferenciji o Libanu, donatori su obećali 298 miliona dolara za hitnu humanitarnu pomoć toj zemlji posle razorne eksplozije u Bejrutu, saopštila je kancelarija francuskog predsednika Emanuela Makrona koji je bio organizator skupa.\nEmanuel Makron je bio domaćin donatorske video-konferencije za Liban, gde je eksplozija u luci prestonice Bejruta napravila štetu od pet do 15 milijardi dolara, dok je zemlja i pre nesreće bila na ivici privrednog kolapsa.\nIz kancelarije francuskog predsednika je saopšteno da su donatori obećali humanitarnu pomoć od 298 miliona dolara, prenosi RTS.\nEvropska komisija obećala je dodatnih 33 miliona evra. Izvršno telo Evropske unije saopštilo je da se radi o pomoći koja je ranije najavljena, prenosi AP.\nNovo finansiranje iz EU biće upućeno agencijama UN, nevladinim organizacijama i međunarodnim organizacijama i strogo će se nadzirati, navodi se u saopštenju.\nPredsednik Kipra Nikos Anastasiadis rekao je da je spreman da stavi morski prostor i aerodrom te zemlje na raspolaganje međunarodnoj zajednici za prenošenje humanitarne pomoći ili bilo koju drugu pomoć u susedni Liban.\nNaveo je da će Kipar poslati još 40 tona sanitetskog materijala, generatora, odeće i konzervirane hrane u Liban, pored pet već otpremljenih tona.\nŠpanska vlada kaže da će poslati hitnu pomoć u Liban, uključujući lekove i sanitetski materijal. Premijer Pedro Sančez rekao je da će Libanu „biti potrebna velika podrška da se nosi sa štetom“.\nVelika Britanija je obećala 22 miliona evra za pomoć Libanu. Britanija je ranije obećala 5,5 miliona evra i poslala je medicinske stručnjake i brod za istraživanje Kraljevske mornarice u Bejrut.\nBrod će pomoći u proceni štete od eksplozije koju je izazvalo na hiljade tona amonijum nitrata, raznevši luku i opustošivši veći deo grada.\nNemački ministar spoljnih poslova Hajko Mas rekao je da će njegova zemlja Libanu pružiti dodatnih 10 miliona evra hitne pomoći.\n© REUTERS / POOLEmanuel Makron razgovara sa svetskim liderima na telekonferenciji o Libanu.\nEmanuel Makron razgovara sa svetskim liderima na telekonferenciji o Libanu.\nBerlin je drugi najveći bilateralni donator Libana, navodi nemačko ministarstvo spoljnih poslova. Od 2012. Nemačka je obezbedila više od 1,2 milijarde evra za razvojnu pomoć zemlji, kao i 634 miliona evra za humanitarni rad.\nFrancuska šalje nosač helikoptera i teretni brod sa hitnom pomoći i zalihama u Bejrut.\nFrancusko ministarstvo spoljnih poslova saopštilo je da dolaze još dva broda pored osam letova koji su planirani od razorne eksplozije u Bejrutu i dovode stručnjake, spasilačke radnike i zalihe.\nUkupno, Francuska šalje 18 tona medicinske pomoći, uključujuči lekove, vakcine i higijenske komplete i 663 tone pomoći u hrani, saopštilo je ministarstvo spoljnih poslova.\nVrhovni zvaničnik USAID-a Džon Barsa kaže da američka pomoć u iznosu od 15 miliona dolara neće biti pod kontrolom tamošnje vlade, već da će direktno ići onima kojima je najpotrebnija.\nGovoreći uoči odlaska u Bejrut, Barsa je danas rekao da će pomoć biti usmerena na medicinske organe na Američkom univerzitetu u Bejrutu i Američkom libanskom univerzitetu.\nSAD će obezbediti novac Svetskom programu za hranu za hitne obroke za oko 300.000 ljudi pogođenih eksplozijom u bejrutskoj luci, pored kompleta za hitnu medicinsku pomoć, rekli su američki zvaničnici.\nMeđunarodni monetarni fonda ponovo je upozorio Liban da neće dobijati kredite od te institucije ako ne reformiše vladu.\n„Svetske sile dužne da pomognu libanskom narodu“\nMakron, prvi svetski lider koji je posetio Liban nakon nesreće, poručio je na otvaranju konferencije da su svetske sile dužne da pomognu libanskom narodu, prenosi Rojters.\n„Moramo da delujemo brzo i efikasno tako da ova pomoć ode direktno kuda treba“, rekao je Makron i dodao da je „budućnost Libana na kocki“.\nIstakao je da ponuda pomoći uključuje i podršku za nepristrasnu, kredibilnu i nezavisnu istragu o eksploziji u luci u Bejrutu 4. avgusta, u kojoj je poginulo 158 ljudi.\nKonferencija je održana uz podršku UN, a na njoj je učestvovao i predsednik SAD Donald Tramp preko video-linka.


''Jefimija za Ružičasti oktobar'' - Užicka Republika Press\n”Jefimija za Ružičasti oktobar”\nSavetovalište za žene obolele od raka dojke ”Jefimija” u subotu, 29. septembra 2018. godine u 11 časova i 30 minuta na platou Trga partizana organizuje manifestaciju kojom podržava Karavan ”Daj pedalu raku” i tako počinje program aktivnosti ”Jefimija za Ružičasti oktobar” kojima obeležava Oktobar – međunarodni mesec posvećen borbi protiv raka dojke.\nDogađaj kojim zvanično počinje ovogodišnje obeležavanje Dana grada Užica,ima za cilj podizanje svesti javnosti o značaju preventive i ranog otkrivanja raka dojke, kao i potrebu da se obrati pažnja i izvrši uticaj na zdravstvenu politiku koja će doprineti poboljšanju kvaliteta svih procedura u procesu lečenja ove bolesti.\nPridružujući se aktivnostima karavana Ženskog centra Milica iz Vrnjačke Banje, ”Daj pedalu raku”, koji podržavamo od početka, već četvrtu godinu, organizovaćemo događaj na kome ćemo podsetiti sugrađanke i sugrađane na potrebu redovnih samopregleda i odlazaka na kontrolne preglede kao i negovanja zdravih stilova života. Karavan obuhvata 20 gradova Srbije i podržan je od strane Ministarstva zdravlja Republike Srbije, Ministarstva omladine i sporta, Instituta za javno zdravlje Srbije „Dr Milan Jovanović Batut“, Instituta za onkologiju i radiologiju Srbije.\nPošto se ovaj događaj odvija i pod pokroviteljstvom grada Užica, gradonačelnik, gospodin Tihomir Petković će na platou ispred Narodnog pozorišta ovim povodom podići zastavu Karavana ”Daj pedalu raku” koja će tu stajati tokom celog oktobra kao znak da naša sredina prepoznaje značenje Ružičastog oktobra u borbi protiv raka dojke.\nSkupu će prisustvovati i u njemu učestvovati i predstavnici značajnih zdravstvenih institucija Zlatiborskog okruga i grada Užica.\nKako se kroz događaj promovišu i zdravi stilovi života, u događaju će učestvovati i :\nJoga grupa Ane Ninković; Plesni studio ”Lot lorijen”; Moto klub ”Užice” čiji će se članovi nakon našeg događaja uputiti prema Čačku da se pridruže Karavanu ”Daj pedalu raku” na putu ka Vrnjačkoj Banji i članovi biciklističkog kluba ”Ere” koji će se nakon manifestacije šetačkom i biciklističkom stazom uputiti u pravcu Staparske Banje u kojoj će biti organizovan ručak – vojnički pasulj za učesnike i šetače.\nTokom celog oktobra na led-ekranu na Trgu partizana, redovno i učestalo će biti emitovane motivacione poruke o neophodnosti redovnih kontrolnih pregleda i samopregleda koji će biti ilustrovani i kratkim filmom.\nNadamo se da ćemo i na ovaj način zaista uticati na to da se što više obolelih otkrije u ranijim fazama bolesti i tako doprinese da Srbija ne bude na drugom mestu u Evropi po smrtnosti od raka dojke.


Osumnjičeni za ubistvo Radulovića uhapšen u luksuznoj vili u Francuskoj :: Region\n24.08.2019 17:52 > 17:52 | Postavio/la: Antena M | Izvor: Blic\nLuka Radulović; Foto: Screenshot Youtube\nNa Francuskoj rivijeri, tačnije u Kanu, juče je uhapšen Marko Đorđević (32), za kojim je prošle godine raspisana međunarodna potjernica zbog ubistva Luke Radulovića (37) u beogradskoj pivnici “Ispod mosta”, prenosi Blic.\nĐorđević je, kako navode francuski mediji, primijećen u četvrtak uveče, da bi dan kasnije u jutarnjim satima bio uhapšen.\n"Bjegunac, koji je na međunarodnoj potjernici i koji je mjesecima bio neuhvatljiv, očigledno je želio porodični odmor na sunčanoj rivijeri. Iznajmio je veoma veliku kuću u Mužinu", piše jedan francuski portal.\nNavodi se i da je čitava akcija prošla bez problema, ali da je bila teška zbog prisustva porodice, odnosno dvoje djece i žene.\nĐorđević, za koga se spekuliše i da je blizak kriminalnom klanu "Amerika", je nakon hapšenja predat javnom tužilaštvu u Provansi, koje je zaduženo za dalje postupanje kada je riječ o izručenju srpskim vlastima. Po nalogu Srbije, u kojoj mu prijeti kazna od 40 godina zatvora, za njim je bila raspisana crvena Interpolova potjernica.\nOsim njega, potjernica je raspisana i za njegovim saradnikom Srđanom Kukoljem. Kako su mediji tada pisali, Đorđević je Raduloviću tada prišao, opsovao ga i pucao u njega, nakon čega je pobjegao automobilom koji ga je čekao ispred lokala, ispod beogradskog Brankovog mosta.\nSpekulisalo se da su motiv ubistva neraščišćeni lični odnosi.\nDo Đorđevićevog hapšenja je došlo zahvaljujući saradnji tima ENFAST (Evropska mreža odbjeglih aktivnih timova za pretragu), sačinjenog od agenata iz Italije, Srbije, Slovenije i Francuske.\nTačnije, praćene su njegova majka, sestra i njegova supruga sa dvoje djece-blizanaca, koji je trebalo da se vrate u Srbiju letom iz Milana 23. avgusta. Istražni tim odmah je rekonstruisao kretanje porodice, uspjevši da identifikuju sredstva od 16. avgusta po dolasku u Italiju, na istom aerodromu u Milanu.\nPošto se radilo o kombiju sa slovenačkim registarskim tablicama, slovenački tim ENFAST bio je odmah aktiviran i utvrdio da je vozilo iznajmljeno. Slovenačka policija rekonstruisala je rutu kombija do njegovog krajnjeg odredišta u Francuskoj, u poznatom i turističkom gradu Kanu.\nPosao tu preuzima francuski tim ENFAST koji je identifikovao vilu u kojoj je Đorđević bio sa porodicom tokom ljetnjeg odmora, uhapsivši ga ubrzo nakon toga, pišu italijanski i francuski onlajn mediji.\nUbistvo Luke Radulovića desilo se 18. aprila prošle godine u klubu "Ispod mosta" na privatnoj proslavi. Đorđević se tu sreo sa Radulovićem, u koga je ispalio smrtonosne hice naočigled brojnih gostiju.\nIz lokala je pobjegao, dok ga je napolju čekao saradnik Kukulj. Vjeruje se da su njih dvojica ubrzo nakon toga napustili teritoriju Srbije, ilegalnim prelazima, i da su utočište našli u nekoj od susjednih zemalja.\nSamo četiri mjeseca prije ubistva u ovom beogradskom klubu, Đorđevića je Apelacioni sud u Beogradu pravosnažno oslobodio optužbi za pokušaj ubistva Milomira Markovića i Danijela Lekića 8. januara 2012. ispred splava “Amsterdam” u Beogradu, gdje su radili kao obezbjeđenje.\nCrna Gora sjutra sa Japanom\nNa putu za Kopaonik: Autobus sletio s puta\nLidija Đukanović otvorila 11. diplomatski Božićni bazar\nFejsbuk kažnjen zbog zavaravanja korisnika\nLavrov u posjeti Vašingtonu sljedeće sedmice\nHet-trik Podolskog, Vilja strijelac u posljednjem meču u karijeri\nUhapšen vozač: Dvije osobe povrijeđene u Herceg Novom\nVrsta koja se rijetko viđa: Naučnici oduševljeni životinjom iz morskih dubina